text:
FA’AGASOLO TA’ALOGA LAKAPI AUNOA MA SE TALITA
Pamata Letuligasenoa Malae
O le a atoa lava le 65 tausaga o le soifuaga, ua amata ona po’ia le tino i ma’i fita, peita’i, e le moe ai le tagata saili i mea lelei ae maise o fa’amanuiaga a le Atua e ala i le ‘poto ma le atamai.’ O le isi lea peresona o le Atua Silisili e matua sili ona malosi, ma e leai se tasi e soifua e na te le fia maua lea ituaiga o fa’amanuiaga mai lo tatou Tama.
Lea ua loa ona tu’ua le potu a’oga, ina ua amatalia le a’iga, ae ua le mae’a ai le sailiga o le fa’ailoga o le tina i lona avanoa sikolasipi sa ofoina ia te ia, ina ua mae’a lona fa’au’uga i le a’oga mai le Samoana i le vasega fa’ai’uaso o le tausaga 1965.
“O la’u vasega sa matou vasega ai ma Afoa Moega Lutu, lele ua mautu lona fa’amoemoe e fia tauva e avea ma le Kovana o Amerika Samoa. E mulimuli atu le vasega a le ali’i Kovana o i ai nei, Togiola Talalelei Tulafono, ia matou.”
O se tala lea na toe fa’atepa ai e Pamata Letuligasenoa Malae le tusitala i lona vaitau i le a’oga maualuga i le tatou nei malo. O lea ua ia umia nei lona fa’ailoga Associate of Science Degree i mataupu amata fa’aloia Criminal Justice. Ou te fa’afetai ua ou mafaia, ua le motu le fa’amoemoe ona ua fa’atuai ona toe faia le fa’aiuga, ia fa’amae’a se mea e le’i mae’a a’o talavou.
Lona lua o lona manatu, sa ia fa’apea ai, “Aisea e ala ai ona e manatu e le toe mafaia pe a matua le tino? O le tauga lelei lea o le fa’ato’ato’a lelei o mafaufauga o le tagata matua, pe a fuli e fa’apopo lelei a’oa’oga fa’aonapo nei.”
O le mea na tupu sa muamua lesitala o ia i le tausaga e 2006 ina ua taliu mai ma le aiga e toe fa’atumau i Amerika Samoa nei, peita’i, na sologa lelei le tausaga a’oga e tasi, 2007 ae o’o loa i le 2008, ua feto’i ona o ma’i o le tino. Na alu atu e tau togafitia lona fatu, ae tele isi mea na mapuna a’e ai o le soifua maloloina lava, ma toe fa’atuai ai pea le fa’amoemoe e fa’amae’a le a’oga latou.
E le’i i ai lava se ala fita e le’i uia e le tina, ae sa tamau lona fa’amoemoe, e fa’afouina fo’i lona fiafia e fia maua le atamai ma ia mae’a lava lana vasega na amata, ma ia fa’au’u e pei ona ia savalia ai laumua o le Kolisi Tu’ufa’atasi o Amerika Samoa i le aso ananafi.
O le ma’i fatu na fa’alelei, o le tuli ua mae’a ta’oto, o fofoga fo’i latou ua mae’a faia le taotoga sa mo’omia, ae maise ai lava le ma’i suka e fealua’i solo lava ma tau’ave, tata mai ai ma le toto maualuga, ae le mapu ai le fa’amoemoe lelei.
“Ua malie ia te ia le atamai, ma ua mau le poto i lona mafaufau,” ua moni la’ia upu a le poto o Solomona, ua tasi le mea ua aga’i atu i ai, ua fa’apaleina i le ta’uleleia, ma ua fa’aea fo’i le tina matua i lona olaga tausaili i tomai o le Atua.
O lona toe taotoga lava o le 2009 ona taliu mai loa ua tau le mafai lava ona savali, ae fa’auma lava le a’oa’oga, ave uma lava vasega e 7 e fa’au’u ai i le aso ananfi. E le’i galo ia te ia le fa’afetai tele i le Atua, sa tu’u avanoa ma fa’amanuia i le sailiga mau. Ua ia fa’afetaia faia’oga, sa latou tima’i i aso ta’itasi, ia le fa’avaivai, ae alu pea. Lona aiga, i le tama o Tito Malae, o le fitafita tuai a Amerika Samoa i le Vaega Au o le Army, e le’i mapu i lana lagolagosua, ua tini taunu’u le fa’amoemoe o le tina o le aiga, ua fa’au’u.
Le fanau, ia fa’afetai tausi, fa’afetai fa’aavanoa o outou taimi e fesoasoani ai i le tou tina, lea ua mapu mai ma ua a’e manumalo ona faiva, ua tu’u taimi le Atua i so’o se fa’amoemoe lelei sa ia taumafai i ai.
O ona faia’oga sili ona fa’amama’i i ai le tina o Leupolu ma Dennis, “Fa’afetai le lua tima’i! E ui ina fealua’i le tina i le scooter aua ua faigata le nofoa fa’ata’avalevale, ae ua fai ma ua mafai!”
I lona toe taotoga i le fatu ia Ianuari 2012, na toe fa’anoi lava ole a amata le a’oga, ae ua uma ona lesitala, lele e tasi le vaiaso ae toe sau e fa’aauau le a’oga! Anusa fo’i se loto ina a tele! Peita’i , e talanoa i tatou i le tino, ae silasila le Atua e mafaia e le loto o Pamata ona aulia lona fa’amoemoe lelei lenei.
E moni o lea fa’ato’a mae’a le tusi ASc a Pamata Malae, ae ua so’o le Iunaite Setete ma atunu’u tetele sa tautua ai le tama, o ola ma faigaluega ai e fesoasoani i le tausiga o le aiga. Ona o le tama o le Fitafita Tau a le Army, ua litaea nei, e le’i fa’aletonu fo’i lana tausiga i le tina ma le aiga, mai le amataga se’ia o’o ina toe taliu ane i Hawaii, fai le tausiga mulimuli i le tuagane o si ona tina - Rev. Pita Malae i le CCCAS Moanalua.
E i ai fo’i manuia o na galuega lelei, aua e le’i fa’avaivai fo’i i le auaunaga i le Atua e ala i lena Ekalesia ma o lea ua fa’aauau mai i le CCCAS i Iliili i le Fa’afeagaiga ma le faletua Rev. Hollister ma le Faletua.
O Pamata Malae, o lona tua’a o le afioga le Fa’amasino Iosua Letuligasenoa mai Iliili ma lona tina o Ituala Kuresa -Letuligasenoa. O si a la fanau ua me’a a’oa’oga a nisi ma ua fa’ato’a maua fo’i le fa’ailoga Masters of Education a se tasi o la’ua tama teine i le Co Hort 24 o lenei tausaga ae o isi o lo’o faigaluega i fafo ma i’inei fo’i. E to’atasi si ana tama teine matua ua faia le faiva fita o le tausiga o matua ona e le o toe tutusa fo’i le malosi, ma e mo’omia lava se tasi e to’omaga i ai i le fale i le tele o taimi o le aso.
O nisi o ana galuega sa faigaluega muamua ai Pamata a’o alaala i latou i setete i fafo, na ia maua lava ona o le sogasoga ma le fa’amaoni a’o tautua le tama i le militeri. O nisi o atali’i o Amerika Samoa sa latou tautua fa’atasi i Hawaii o le susuga lea Ietitaia Yandall ma le susuga a Ben Laussen.
I sona lagona fa’aalia e tusa o lenei taumafaiga, “Fa’afetai i le Atua ua ou maua lo’u tusi pasi, ua mafai ona ou fa’amae’a se galuega sa le’i mae’a ona faia! Ae silisili lava, fa’afetai i le tama o le aiga ma le fanau, ae maise o faia’oga sa latou fesoasoani malosi ia te a’u i lenei taumafaiga!”
“Malo le fa’amalosi Pamata Letuligasenoa Malae, ia fa’amanuia fo’i le Atua i nisi lu’iga o le soifuaga e toe alofaiva i ai i le lumana’i.”


c: text/html

text:
Silia $3 miliona ua pasia e le Fono mo le LBJ
E silia i le $3 miliona lea ua pasia e le Fono e tuu atu e fesoasoani ai i le tulaga pagatia tau tupe lea o loo feagai ma le falemai o le LBJ i le taimi nei, ina ua pasia e le maota o sui i le taeao ananafi pili tupe e lua a le Senate, e faasoasoa atu ai le $3 miliona ma le $800,000 e faatupe ai gaioiga a le falemai.
Ae ui o lea, o le fesili tele lea ua tulai mai i le taimi nei, pe faamata e sainia e le kovana pili tupe nei ua pasia.
O pili tupe a le Senate na pasia i le vaiaso na tea nei na taua ai, e $3 miliona o le a fa’atupe mai i Teugatupe mo Taui o Tagata Faigaluega, ma le $1.6 miliona mai tupe totoe o le tausaga tupe 2011, lea o le a avatu ai le $800,000 mo le LBJ, ae o le isi $800,000 e tu’uina atu i tupe ia e fa’afetaui ai tupe mai le feterale, o lo o fuafua e tu’uina mai e fesoasoani ai i le falemai i vaega sa fa’aleagaina i le galulolo na mae’a atu nei.
Peitai ina ua maea iloiloga sa fa’atautaia e le komiti o le paketi a le maota o sui i le vaiaso nei, na o latou pasia ai le le toe fa’aaogaina e le malo o le $3 miliona mai Teugatupe o Taui mo Tagata Faigaluega, ae ia fa’a aitalafu ma le fa’amoemoe, e toe totogi i le tupe e maua mai i le lafoga 2%, lea o le a to’esea mai i totogi a tagata faigaluega.
Na faailoa e le Teutupe a le malo, le susuga Magalei Logovii, i luma o le komiti a le maota o sui i le vaiaso nnei, e silia ma le $4 miliona le tupe o loo i totonu o le teugatupe o Tupe mo Taui o Tagata Faigaluega, ae tusa foi ma le $4 miliona le tupe sa ao e le malo mai le lafoga 2% o totogi o tagata faigaluega ina ua pasia e le Fono ma sainia e le Kovana i le tausaga na tea nei.
Peitai i le manatu o le maota o sui, latou te lagolagoina pea le toe tipi o le lafoga 2%, ae o le a ave e totogi ai le $3 miliona lea o le a tu’uina atu mo le falemai, ma le faamoemoe afai ae maea ona totogi, o le tupe e totogi ai, o le a tuuina atu le 50% o lea tupe mo le falemai ae o le isi 50% o le a tuuina atu i totonu o teugatupe lautele a le malo,
Ina ua saunoa faafetai le afioga i le fofoga Fetalai ia Savali Talavou Ale i le taeao nei e tusa ai o galuega a le komiti, sa ia taua ai lona lagolagoina o le fuafuaga ina ia vaelua le tupe e totoe mai i le totogiina o le aitalafu mo le falemai ma le malo, ona e i ai lona talitonuga, e le taitai maea le faafitauli tau tupe lea o loo feagai ma le falemai faapea ai foi ma le malo.
O le isi pili tupe lea na pasia e le Senate e faasoasoa atu ai le $253,000 e fesoasoani ai foi i galuega a le Fono, ua manatu le maota o sui o le a taofi le faitauina faatolu i le aso ananafi, ona o loo i ai nisi o suiga e manaomia le fia tuuina atu i totonu ina ia faaleleia atili ai lea tulafono taufaaofi.
I se tusi na tuuina atu e le taitaifono o le komiti faafoe a le falemai ia Moananu Va i le alii kovana i le vaiaso na tea nei, ua ia taua ai le sauni o le falemai e faamamalu ana siitaga i le aso Gafua o le vaiaso fou, ina ua tuanai le 60 aso o faatali pea le falemai i tupe fesoaosani sa aofia i se latou talanoaga ma taitai o le fono, e fesoasoani ai i le faafitauli o loo feagai ma le falemai.
O nisi o faipule sa latou taua lo latou tetee i le toe faaauauina lea o le lafoga e 2% e tipi mai i totogi o tagata faigaluega, ona o le manatu o le a toe faaee atu foi i luga o tauau o aiga e vaivai le tamaoaiga lena avega, pe afai o le a toe toese mai foi lea vaega tupe mai o latou totogi.
Ui o lea, ua manino lava le faaiuga a le fono e lagolagoina ai le faaauauina pea o le 2% e tipi mai i lafoga, ma ua faamoemoe o le a tuuina atu i le ofisa o le alii kovana pili tupe nei mo le sainia ma aloaia loa.
E talitonu le Fono Faitulafono e pei ona taua i a latou iloiloga, o le manu lauti a le falemai e faia mo le atunuu, o le ofoina atu lea o le tautua mo le soifua maloloina o tagata, peitai ua tuutaia lea tulaga ona o lea ua feagai le falemai ma faafitauli tau tupe, e mafua mai ina ua faatamala le malo i le totogiina atu o vaega tupe ua faatulafonoina, e fesoasoani ai mo le falemai.
O le aso 6 Fepuari lea ua faamoemoe le falemai e faamamalu ai loa a latou siitaga.

robotstxt: allowed

filter: keep


text:
-
O le tala a Alema, le o le atalii o Alema, le uluai faamasino ma le faamasino sili i le nuu o Nifae, ma o le faitaulaga sili foi i le Ekalesia. O se tala o le nofoaiga a faamasino, ma taua ma finauga i totonu o le nuu. Ma o se tala foi o se taua i le va o sa Nifaē ma sa Lamanā, e tusa ma le talafaamaumau a Alema, le uluai faamasino ma le faamasino sili.
-
Mataupu 1
Ua aoao atu e Neʼoa mataupu sese, faatu se ekalesia, amata le faafaitaulaga pepelo, ma fasioti Kitiona—Ua fasioti Neʼoa mo ana solitulafono—Ua sosolo le faafaitaulaga pepelo ma sauaga i totonu o le nuu—Ua tausi e faitaulaga i latou lava, ua tausi e le nuu e matitiva, ma ua manuia le Ekalesia. E tusa o le 91–88 T.L.M.
-
Mataupu 2
Ua saili Amiliki ia avea ma tupu ma ua teena e le leo o le nuu—Ua fai o ia ma tupu e i latou o e na mulimuli ia te ia—Ua sii taua mai sa Amilikī ia sa Nifaē ma ua faatoilaloina i latou e sa Nifaē—Ua aufaatasi autau a sa Lamanā ma sa Amilikī ma ua faatoilaloina—Ua fasioti e Alema Amiliki. E tusa o le 87 T.L.M.
-
Mataupu 3
Ua faailoga e sa Amilikī i latou lava e tusa ma le upu faaperofeta—Ua fetuuina sa Lamanā ona o lo latou fouvale—E aumai e tagata o latou lava malaia i o latou lava luga—Ua faatoilaloina e sa Nifaē se tasi autau a sa Lamanā. E tusa o le 87–86 T.L.M.
-
Mataupu 4
Ua papatiso e Alema le afe ma afe o tagata liliu mai—Ua ulu mai le amioletonu i le Ekalesia, ma ua taofia ai le alualu i luma o le Ekalesia—Ua tofia Nifaea e avea ma faamasino sili—O Alema, o ia o le faitaulaga sili, ua tuuina atu o ia lava i le auaunaga. E tusa o le 86–83 T.L.M.
-
O upu a Alema, le Faitaulaga Sili e tusa ma le faatulagaga paia a le Atua, sa tuuina atu i tagata i o latou aai ma nuu i le laueleele atoa.
-
Mataupu 5
Ina ia maua le olataga, e ao i tagata ona salamo ma tausi poloaiga, toe fanauina, faamama o latou ofu e ala i le toto o Keriso, faamaualalalo ma tafi ese mai ia te i latou lava le faamaualuga ma le mataua, ma fai galuega o le amiotonu—Ua fetalai mai le Leoleo Mamoe Lelei i ona tagata—O i latou o e e faia galuega leaga, o fanau ia a le tiapolo—Ua molimau mai Alema i le moni o lana mataupu ma poloai mai i tagata ia salamo—O le a tusia i le tusi o le ola igoa o e e amiotonu. E tusa o le 83 T.L.M.
-
Mataupu 6
Ua faamamaina le Ekalesia i Saraʼemila ma ua faatulaga maopoopo—Ua alu atu Alema i Kitiona e talai ai. E tusa o le 83 T.L.M.
-
O upu a Alema ia na ia tuuina atu i le nuu o Kitiona, e tusa ai ma lana lava talafaamaumau.
-
Mataupu 7
O le a fanau mai Keriso ia Maria—O le a ia tatalaina fusi o le oti ma tauave agasala a ona tagata—O i latou o e salamo, ma papatisoina, ma tausi i poloaiga o le a maua e i latou le ola e faavavau—E le mafai e se mea eleelea ona mautofi i le malo o le Atua—E manaomia le lotomaualalo, faatuatua, faamoemoe, ma le alofa mama. E tusa o le 83 T.L.M.
-
Mataupu 8
Ua talai ma papatiso atu Alema i Meleka—Ua teena o ia i Amonaea ma ua alu ese atu—Ua poloaiina o ia e le agelu ia toe foi atu ma alaga atu le salamo i le nuu—Ua talia o ia e Amoleka, ma ua la talai atu uma i Amonaea. E tusa o le 82 T.L.M.
-
O upu a Alema, ma upu foi a Amoleka, ia sa alaga atu i tagata o e sa i le laueleele o Amonaea. Ma ua lafoina foi i laua i le falepuipui, ma laveaiina e le mana faavavega o le Atua lea sa ia te i laua, e tusa ma le talafaamaumau a Alema.
-
Mataupu 9
Ua poloai atu Alema i tagata o Amonaea ia salamo—O le a alofa mutimutivale le Alii ia sa Lamanā i aso mulimuli—Afai e lafoai e sa Nifaē le malamalama, o le a faaumatia i latou e sa Lamanā—Ua lata ona afio mai o le Atalii o le Atua—O le a ia togiolaina i latou o e e salamo, ma papatisoina, ma faatuatua i lona suafa. E tusa o le 82 T.L.M.
-
Mataupu 10
O Liae o se e tupuga mai ia Manase—Ua tau mai e Amoleka le poloaiga a le agelu ia tausi o ia ia Alema—O tatalo a e amiotonu na faasaoina ai le nuu—Ua faataatitia e loia ma faamasino amioleaga le faavae o le faafanoga o le nuu. E tusa o le 82 T.L.M.
-
Mataupu 11
Ua faamatala mai le faatulagaga o tupe a sa Nifaē—Ua finau Amoleka ma Seseroma—O le a lē faaolaina e Keriso tagata ia latou agasala—E nao i latou o e mautofi i le malo o le lagi e faaolaina—O le a toetutu mai tagata uma lava i le ola pea—E lē toe i ai se oti pe a mavae le Toetutu. E tusa o le 82 T.L.M.
-
Mataupu 12
Ua finau Alema ma Seseroma—O mealilo a le Atua e nao i latou o e faamaoni e mafai ona faaali i ai—E faamasinoina tagata i o latou mafaufauga, talitonuga, upu, ma galuega—O le a mafatia e e amioleaga i se oti faaleagaga—O lenei olaga faaletino o se tulaga vaavaaia—O le fuafuaga o le togiolaina ua aumai ai le Toetutu, ma se faamagaloga o agasala, e ala i le faatuatua—O e e salamo e i ai ia i latou se aiā e maua ai le alofa mutimutivale e ala i le Atalii e Toatasi na Fanaua. E tusa o le 82 T.L.M.
-
Mataupu 13
E valaauina alii e avea ma faitaulaga sili ona o lo latou faatuatua tele ma a latou galuega lelei—E tatau ona latou aoao atu poloaiga—E faapaiaina i latou ma ulufale atu i le malologa o le Alii e ala i le amiotonu—O Mekisateko o se tasi o i latou ia—O loo talai atu e agelu tala fiafia i le laueleele atoa—O le a latou faaali mai le afio tonu mai o Keriso. E tusa o le 82 T.L.M.
-
Mataupu 14
Ua falepuipui ma sasaina Alema ma Amoleka—Ua susunu i le afi e na talitonu faatasi ma a latou tusitusiga paia—Ua talia e le Alii nei maturo i le mamalu—Ua vete ma pauu i lalo pa o le falepuipui—Ua laveaiina Alema ma Amoleka, ma ua fasiotia e na sauaina i laua. E tusa o le 82–81 T.L.M.
-
Mataupu 15
Ua o atu Alema ma Amoleka i Saitoma ma faatu ai se ekalesia—Ua faamaloloina e Alema o Seseroma, o lē ua auai i le Ekalesia—E toatele ua papatisoina, ma ua uluola le ekalesia—Ua o atu Alema ma Amoleka i Saraʼemila. E tusa o le 81 T.L.M.
-
Mataupu 16
Ua faaumatia e sa Lamanā le nuu o Amonaea—Ua taitai e Sorama sa Nifaē i le manumalo i luga o sa Lamanā—Ua talai atu e Alema ma Amoleka ma isi e toatele le afioga—Ua latou aoao atu a mavae Lona toetu mai o le a afio mai Keriso i sa Nifaē. E tusa o le 81–77 T.L.M.
-
O se tala i atalii o Mosaea, o e sa teena a latou aiā i le malo mo le afioga a le Atua, ma o aʼe i le laueleele o Nifae e talai atu ia sa Lamanā; o o latou mafatiaga ma laveaiga—e tusa ma le talafaamaumau a Alema.
-
Mataupu 17
Ua i ai i atalii o Mosaea le agaga o valoaga ma faaaliga—Ua latou o atu i o latou ala eseese e talai atu le afioga i sa Lamanā—Ua alu atu Amona i le laueleele o Isamaeli ma ua avea o se auauna a le Tupu o Lamonae—Ua laveai e Amona lafu a le tupu ma fasioti ona fili i vai o Sevusa. Fuaiupu 1–3
e tusa o le 77 T.L.M.
; fuaiupu 4
, e tusa o le 91–77 T.L.M.
; ma o fuaiupu 5–39
, e tusa o le 91 T.L.M.
-
Mataupu 18
Ua manatu le Tupu o Lamonae o Amona o le Agaga Silisili lea—Ua aoao e Amona le tupu e uiga i le Foafoaga, e uiga i mea e faia e le Atua i tagata, ma e uiga i le togiola e oo mai e ala mai ia Keriso—Ua talitonu Lamonae ma ua pau i le eleele e pei ua oti. E tusa o le 90 T.L.M.
-
Mataupu 19
Ua maua e Lamonae le malamalama o le ola faavavau ma ua vaai i le Togiola—Ua pauu lona auaiga i se tulaga lofituina, ma ua vaai le toatele i agelu—Ua faasaoina Amona i se ala faavavega—Ua ia papatisoina tagata e toatele ma faatu se ekalesia i totonu o i latou. E tusa o le 90 T.L.M.
-
Mataupu 20
Ua auina atu e le Alii Amona i Mitonae e laveai ona uso sa falepuipui—Ua feiloai Amona ma Lamonae ma le tamā o Lamonae, o le o le tupu i luga o le laueleele atoa—Ua faamalosi e Amona le tupu matua ia faataga mai le tatalaina o ona uso. E tusa o le 90 T.L.M.
-
O se tala o le talaiga a Arona, ma Muloki, ma o laua uso, i sa Lamanā.
-
Mataupu 21
Ua aoaoina e Arona sa Amalekā e uiga ia Keriso ma lana togiola—Ua falepuipui Arona ma ona uso i Mitonae—Ina ua mavae le laveaiina o i latou, ua latou aoao atu i sunako ma faaliliu tagata e toatele—Ua tuu atu e Lamonae le saolotoga faalelotu i tagata i le laueleele o Isamaeli. E tusa o le 90–77 T.L.M.
-
Mataupu 22
Ua aoao e Arona le tamā o Lamonae e uiga i le Foafoaga, le pau o Atamu, ma le fuafuaga o le togiola e ala ia Keriso—Ua liliu le tupu ma lona auaiga atoa—Ua faamatala mai le vaevaega o le laueleele i le va o sa Nifaē ma sa Lamanā. E tusa o le 90–77 T.L.M.
-
Mataupu 23
Ua folafola atu le saolotoga faalelotu—Ua faaliliuina sa Lamanā i laueleele ma aai e fitu—Ua latou taua i latou lava o Aneti-Nifae-Liae ma ua tatala mai le fetuu—Ua tetee e sa Amalekā ma sa Amulonā le upumoni. E tusa o le 90–77 T.L.M.
-
Mataupu 24
Ua o mai sa Lamanā e faasaga i tagata o le Atua—Ua olioli sa Aneti-Nifae-Liae ia Keriso ma ua asiasi mai agelu ia te i latou—Ua latou filifili e mafatia i le oti nai lo le puipuia o i latou lava—Ua faaliliuina isi sa Lamanā e toatele. E tusa o le 90–77 T.L.M.
-
Mataupu 25
Ua sosolo osofaiga a sa Lamanā—Ua fano fanau a faitaulaga a Noa e pei ona sa valoia e Apinati—E toatele sa Lamanā ua liliu ma aufaatasi ma le nuu o Aneti-Nifae-Liae—Ua latou talitonu ia Keriso ma tausi i le tulafono a Mose. E tusa o le 90–77 T.L.M.
-
Mataupu 26
Ua olioli Amona i le Alii—E faamalosi e le Alii e faamaoni ma tuuina mai ia te i latou le malamalama—O le faatuatua e mafai ai e tagata ona aumaia le afe ma afe o agaga i le salamo—Ua i ai i le Atua le mana uma ma ua ia silafia mea uma. E tusa o le 90–77 T.L.M.
-
Mataupu 27
Ua poloaiina e le Alii Amona e taitai atu le nuu o Aneti-Nifae-Liae i le saogalemu—Ina ua feiloai ma Alema, sa alu uma le malosi o Amona i lona olioli tele—Ua tuu mai e sa Nifaē i le nuu o Aneti-Nifae-Liae le laueleele o Seasona—Ua taua i latou o le nuu o Amona. E tusa o le 90–77 T.L.M.
-
Mataupu 28
Ua faatoilaloina sa Lamanā i se taua matautia tele—Ua fasiotia le tai sefulu o afe—Ua tuu e amioleaga i se tulaga o le malaia e le gata; e maua e e amiotonu se fiafia e le gata. E tusa o le 77–76 T.L.M.
-
Mataupu 29
Ua manao Alema e talai atu le salamo ma le finafinau tele faaagelu—Ua tuuina mai e le Alii faiaoga mo atunuu uma—Ua mitamita Alema i le galuega a le Alii ma le manuia o le galuega a Amona ma ona uso. E tusa o le 76 T.L.M.
-
Mataupu 30
Ua faatauemu ia Keriso, le Togiola, ma le agaga o valoaga, Koriʼoa le Aneti-Keriso—Ua ia aoao atu ua leai se Atua, leai se pau o le tagata, leai se faasalaga mo le agasala, ma ua leai se Keriso—Ua molimau atu Alema o le a afio mai Keriso ma ua faaali mai i mea uma o loo i ai se Atua—Ua manao mai Koriʼoa i se faailoga ma ua taia o ia i le gugu—Sa alu ane le tiapolo ia Koriʼoa e pei o se agelu ma aoao ia te ia mea e fai atu ai—Ua solia Koriʼoa i lalo ma ua oti. E tusa o le 76–74 T.L.M.
-
Mataupu 31
Ua taitai e Alema se misiona e toe aumai sa Soramā ua liliuese—Ua teena e sa Soramā Keriso, ua talitonu i se manatu sese e uiga i le filifilia, ma ua tapuai atu i ni tatalo taulotu—Ua faatumulia faifeautalai i le Agaga Paia—Ua tofatumoanaina o latou puapuaga i le olioli ia Keriso. E tusa o le 74 T.L.M.
-
Mataupu 32
Ua aoao atu Alema i e matitiva o e na faalotomaualalaloina e o latou puapuaga—O le faatuatua o le faamoemoe lea i mea e le vaaia a ua moni—Ua molimau atu Alema e auauna mai agelu i tane, fafine, ma tamaiti—Ua faatusa e Alema le afioga i se fatu—E ao ina toto ma tausia—Ona tupu lea ma avea ma laau e tau mai ai le fua o le ola e faavavau. E tusa o le 74 T.L.M.
-
Mataupu 33
Ua aoao mai Senosa e tatau i tagata ona tatalo ma tapuai atu i mea uma, ma e liliu ese faasalaga ona o le Alo—Ua aoao mai Senoka e tuuina mai le alofa mutimutivale ona o le Alo—Sa sii i luga e Mose i le vao se faatusa o le Alo o le Atua. E tusa o le 74 T.L.M.
-
Mataupu 34
Ua molimau Amoleka ua i ai ia Keriso le afioga mo le olataga—A le faia se togiola, o le a fano tagata uma—Ua faasino atu le tulafono atoa a Mose i le taulaga a le Alo o le Atua—Ua faavae le fuafuaga faavavau o le togiolaina i le faatuatua ma le salamo—Ia tatalo mo faamanuiaga faaletino ma faaleagaga—O le olaga lenei o le taimi lea mo tagata e sauni ai e feiloai ma le Atua—Ia galueaiina lou olataga ma le matau i luma o le Atua. E tusa o le 74 T.L.M.
-
Mataupu 35
Ua faaumatia e le talaiga o le afioga le atamai o sa Soramā—Ua latou tutuli ese i latou o e na liliu, o e na o atu loa aufaatasi ma le nuu o Amona i Season—Ua faanoanoa Alema ona o le amioleaga o le nuu. E tusa o le 74 T.L.M.
-
O poloaiga a Alema i lona atalii o Helamana.
-
Mataupu 36
Ua molimau atu Alema ia Helamana e uiga i lona liliu mai ina ua mavae ona ia vaai i se agelu—Sa mafatia o ia i tiga o se agaga ua faasalaina; sa valaau atu o ia i le suafa o Iesu, ma faapea ona fanauina ai o ia i la le Atua—Ua faatumulia lona agaga i le olioli logomalie—Ua vaai o ia i au agelu o loo vivii atu i le Atua—E toatele e na liliu mai ua totofo ma vaai e pei ona ia tofo ma vaai. E tusa o le 74 T.L.M.
-
Mataupu 37
Ua faasaosaoina papatusi apamemea ma isi tusitusiga paia e aumai ai agaga i le olataga—Sa faaumatia sa Iaretō ona o lo latou amioleaga—E ao ina taofia a latou tautoga ma feagaiga faalilolilo mai tagata—Filifili faatasi ma le Alii i mea uma e te faia—E pei ona sa taitaia sa Nifaē e le Liahona, e faapea foi ona taitai atu o tagata e le afioga a Keriso i le ola e faavavau. E tusa o le 74 T.L.M.
-
O poloaiga a Alema i lona atalii o Sepulona.
-
Mataupu 38
Sa sauaina Sepulona ona o le amiotonu—Ua ia Keriso le olataga, o le o le ola ma le malamalama o le lalolagi—Ia pulea ou tuinanau uma. E tusa o le 74 T.L.M.
-
O poloaiga a Alema i lona atalii o Korianetona.
-
Mataupu 39
O le agasala o le feuiai o se mea inosia—O agasala a Korianetona ua taofia ai sa Soramā mai le taliaina o le afioga—O le togiola a Keriso e alu i tua i le faaolaina o e faamaoni na muamua mai ai. E tusa o le 74 T.L.M.
-
Mataupu 40
Ua aumai e Keriso le toetutu o tagata uma—O tagata amiotonu ua oti e o i le parataiso ae o e ua amioleaga e o i le pogisa i fafo e faatalitali ai le aso o lo latou toetutu—O le a toefuatai mea uma lava i o latou tino tatau ai ma atoatoa i le Toetutu. E tusa o le 74 T.L.M.
-
Mataupu 41
I le Toetutu o le a tutulai mai tagata i se tulaga o le fiafia e le gata po o le pagatia e le gata—E lei avea lava le amioleaga ma fiafia—O tagata faaletino e aunoa ma le Atua i le lalolagi—E toe maua e tagata taitoatasi i le toefuataiga uiga ma amioga na ia te ia i le olaga faaletino. E tusa o le 74 T.L.M.
-
Mataupu 42
O le olaga faaletino o se taimi vaavaaia e mafai ai e le tagata ona salamo ma auauna atu ai i le Atua—O le Pau na oo mai ai le oti faaletino ma le oti faaleagaga i tagata uma—E oo mai le togiola e ala i le salamo—O le Atua lava ia e togiola mo agasala a le lalolagi—O le alofa mutimutivale e mo i latou o e e salamo—O isi tagata uma o le a i lalo o le faamasinotonu o le Atua—E oo mai le alofa mutimutivale ona o le Togiola—Ua nao e ua salamo faamaoni e faaolaina. E tusa o le 74 T.L.M.
-
Mataupu 43
Ua talai atu e Alema ma ona atalii le afioga—Ua avea sa Soramā ma isi tagata faatuiese o sa Nifaē ma ni sa Lamanā—Ua o mai sa Lamanā e faasaga ia sa Nifaē i le taua—Ua faaauupega e Moronae sa Nifaē i ofutau puipui—Ua faaali e le Alii ia Alema le fuafuaga a sa Lamanā—Ua puipui e sa Nifaē o latou fale, saolotoga, aiga, ma la latou tapuaiga—Ua siomia sa Lamanā e autau a Moronae ma Liae. E tusa o le 74 T.L.M.
-
Mataupu 44
Ua faatonu atu Moronae ia sa Lamanā ia latou faia se feagaiga o le filemu a leai o le a faaumatia i latou—Ua teena e Seraʼemina le ofo, ma ua toe fai le taua—Ua faatoilalo e autau a Moronae sa Lamanā. E tusa o le 74–73 T.L.M.
-
O le tala i le nuu o Nifae, ma a latou taua ma a latou faatuiesega, i aso o Helamana, e tusa ai ma le talafaamaumau a Helamana, lea sa ia tausia i ona aso.
-
Mataupu 45
Ua talitonu Helamana i upu a Alema—Ua valoia e Alema le faafanoga o sa Nifaē—Ua ia faamanuia ma fetuu le laueleele—Atonu na aveina ae Alema e le Agaga, e pei lava o Mose—Ua tutupu tele faatuiesega i le Ekalesia. E tusa o le 73 T.L.M.
-
Mataupu 46
Ua faufauleaga Amalekia ia avea ma tupu—Ua sisi ae e Moronae le tagavai o le saolotoga—Ua ia tomatauina le nuu ia puipui la latou tapuaiga—O e ua talitonu faamaoni ua taua o Kerisiano—O le a faasaoina se toe vaega o Iosefa—Ua sosola Amalekia ma e faatuiese i le laueleele o Nifae—O i latou o e e le lagolagoina le faamoemoe o le saolotoga o le a fasiotia. E tusa o le 73–72 T.L.M.
-
Mataupu 47
Ua faaaoga e Amalekia le taufaalata, le fasioti tagata, ma fuafuaga faalilolilo ia avea ai ma tupu o sa Lamanā—O tagata faatuiese o sa Nifaē ua sili atu ona amioleaga ma feai nai lo sa Lamanā. E tusa o le 72 T.L.M.
-
Mataupu 48
Ua faaoso e Amalekia sa Lamanā e faasaga ia sa Nifaē—Ua saunia e Moronae ona tagata e puipui le faamoemoe o Kerisiano—Ua olioli o ia i le filifiliga saoloto ma le saolotoga ma o ia o se tagata malosi o le Atua. E tusa o le 72 T.L.M.
-
Mataupu 49
Ua le mafai e le osofaiga a sa Lamanā ona faatoilalo aai tuiolo o Amonaea ma Noa—Ua upuleaga e Amalekia le Atua ma ua tauto na te inuina le toto o Moronae—Ua faaauau e Helamana ma ona uso ona faamalosi le Ekalesia. E tusa o le 72 T.L.M.
-
Mataupu 50
Ua tuiolo e Moronae laueleele o sa Nifaē—Ua latou fausia ni aai fou e tele—E pauu ifo taua ma faafanoga i luga o sa Nifaē i aso o lo latou amioleaga ma fai mea inosia—Ua faatoilaloina Morianetona ma ana tagata faatuiese e Teanekuma—Ua maliu Nifaea, ma ua nofo lona atalii o Paorana i le nofoa-faamasino. E tusa o le 72–67 T.L.M.
-
Mataupu 51
Ua saili tagata-tupu e sui le tulafono ma faatu se tupu—Ua lagolagoina Paorana ma tagata-saoloto e le leo o le nuu—Ua faamalosi e Moronae tagata-tupu ia latou puipui lo latou atunuu a leai o le a fasioti i latou—Ua maua e Amalekia ma sa Lamanā le tele o aai tuiolo—Ua faatoilalo e Teanekuma osofaiga a sa Lamanā ma fasioti Amalekia i lona faleie. E tusa o le 67–66 T.L.M.
-
Mataupu 52
Ua sui Amorona ia Amalekia i le avea ma tupu o sa Lamanā—Ua taitai e Moronae, Teanekuma, ma Liae, sa Nifaē i se taua manumalo e faasaga ia sa Lamanā—Ua toe maua mai le aai o Moleka, ma ua fasiotia Iakopo le sa Soramā. E tusa o le 66–64 T.L.M.
-
Mataupu 53
Ua faaaoga pagotā sa Lamanā e tuiolo le aai o Nuumau—O faatuiesega i totonu o sa Nifaē ua oo ai manumalo ia sa Lamanā—Ua taitai Helamana i atalii talavou e lua afe o le nuu o Amona. E tusa o le 64–63 T.L.M.
-
Mataupu 54
Ua feutagai Amorona ma Moronae mo le fesuiaiga o pagota—Ua faatonu atu Moronae ia sa Lamanā ia o ese ma tuu a latou osofaiga fasioti tagata—Ua faatonu mai Amorona ia sa Nifaē ia tuu i lalo a latou auupega ma ia tuu atu i latou lava i le pulega a sa Lamanā. E tusa o le 63 T.L.M.
-
Mataupu 55
Ua musu Moronae e faafesuiai pagota—Ua faalata leoleo sa Lamanā ia onana, ma ua tatala saoloto pagota sa Nifaē—Ua ave le aai o Kita e aunoa ma se totomasaa. E tusa o le 63–62 T.L.M.
-
Mataupu 56
Ua auina atu e Helamana se tusi ia Moronae, ua faamatala atu ai le tulaga o le taua ma sa Lamanā—Ua maua e Anetipa ma Helamana se manumalo tele ia sa Lamanā—Ua tau atalii talavou e lua afe a Helamana ma se mana faavavega, ma ua leai se tasi o i latou ua fasiotia. Fuaiupu 1
, e tusa o le 62 T.L.M.
; fuaiupu 2–19
, e tusa o le 66 T.L.M.
; ma fuaiupu 20–57
, e tusa o le 65–64 T.L.M.
-
Mataupu 57
Ua faamatala mai e Helamana le aveina o Anetipara ma le toilalo ma le puipuiga mulimuli ane ai o Kumenae—Ua tau ma le totoa lana autalavou sa Amonā; ua manunua uma, ae ua leai se tasi na fasiotia—Ua lipoti mai e Kita le fasiotiga ma le sosolaga o pagota sa Lamanā. E tusa o le 63 T.L.M.
-
Mataupu 58
Ua maua e Helamana, Kita, ma Teominea le aai o Maneti i se togafiti—Ua tuumuli sa Lamanā—Ua faasaoina atalii o le nuu o Amona ao latou tutu mausali i le puipuiga o lo latou saolotoga ma lo latou faatuatuaga. E tusa o le 63–62 T.L.M.
-
Mataupu 59
Ua talosaga atu Moronae ia Paorana ia faamalosia le autau a Helamana—Ua ave e sa Lamanā le aai o Nifaea—Ua ita Moronae i le malo. E tusa o le 62 T.L.M.
-
Mataupu 60
Ua muimui atu Moronae ia Paorana e uiga i le faatamala o le malo i autau—E tuu e le Alii tagata amiotonu ia fasiotia—E ao ia sa Nifaē ona faaaoga lo latou malosi ma mea e laveai ai i latou lava mai i o latou fili—Ua faamatau atu Moronae e alu atu e tau faasaga i le malo vagana ai ua tuuina mai se fesoasoani i ana autau. E tusa o le 62 T.L.M.
-
Mataupu 61
Ua tau atu e Paorana ia Moronae e uiga i le faatuiesega ma le fouvalega e faasaga i le malo—Ua ave e tagata-tupu Saraʼemila ma ua aufaatasi ma sa Lamanā—Ua talosaga mai Paorana mo se fesoasoani faaleautau e faasaga i e ua fouvale. E tusa o le 62 T.L.M.
-
Mataupu 62
Ua savali atu Moronae e fesoasoani ia Paorana i le laueleele o Kitiona—Ua fasiotia tagata-tupu o e na mumusu e puipui lo latou atunuu—Ua toe ave e Paorana ma Moronae le aai o Nifaea—E toatele sa Lamanā ua aufaatasi ma le nuu o Amona—Ua fasioti e Teanekuma o Amorona ma ua fasiotia ai foi o ia—Ua tulia sa Lamanā mai le laueleele, ma ua faatuina le filemu—Ua toe foi atu Helamana i le auaunaga ma atiae le Ekalesia. E tusa o le 62–57 T.L.M.
-
Mataupu 63
-
Ua ave e Sepulona le tausiga o talafaamaumau ae mulimuli ane ave e Helamana—Ua malaga atu le toatele o sa Nifaē i le laueleele i matu—Ua fau e Hakota ni vaa, ia na folau atu i le sami i sisifo—Ua faatoilalo e Moronaea sa Lamanā i le taua. E tusa o le 56–52 T.L.M.


text:
Vaega 101
1–8, Ua aoaiina ma faapuapuagatia le Au Paia ona o a latou solitulafono; 9–15, O le a paʼū mai le toasa o le Alii i luga o atunuu, ae o le a faapotopotoina ma faamafanafanaina lona nuu; 16–21, O le a faatuina Siona ma ona siteki; 22–31, Ua faamatala mai le tulaga o le olaga i le taimi o le Meleniuma; 32–42, O le a faamanuiaina ma tauia le Au Paia i le taimi lena; 43–62, O le faataoto e uiga i se tamalii ma laau olive ua faailoa mai ai faalavelave ma le laveaiina mulimuli ane o Siona; 63–75, Ia faaauau pea ona faapotopoto faatasi o le Au Paia; 76–80, O le Alii na faatuina le Tulafono Faavae o le Iunaite Setete; 81–101, E tatau i le Au Paia ona tagi atu ia toe totogi mai mea ua faaleagaina e tusa ma le faataoto e uiga i le fafine ma le faamasino amioletonu.
1 E Moni Ou te fai atu ia te outou, e uiga i o outou uso o e ua puapuagatia, ma ua asauaina, ma ua etutuliese i fafo mai le laueleele o lo latou tofi—
2 O Aʼu, o le Alii, na Ou tuu le apuapuagatia ia oo mai i o latou luga, lea ua latou puapuagatia ai, ona o a latou esolitulafono;
3 Peitai o le a a Aʼu i latou, ma o le a avea i latou ma aoʼu i lena aso o le a Ou alu atu ai e faaputuputu aʼu maa tāua.
4 O lea, e tatau ai ona aaoaiina ma tofotofoina i latou, e pei lava o eAperaamo, o lē na poloaiina e tuu atu lona atalii e toatasi.
5 Aua o i latou uma o e e lē onosaia le aoaiga, ae ateena aʼu, e lē mafai ona efaapaiaina.
6 Faauta, Ou te fai atu ia te outou, sa i ai misa, ma afinauga, ma elosilosivalega, ma fetauaiga, ma ituinanauga ma manaoga matapeʼapeʼa i totonu o i latou; o lea na latou faaeleelea ai o latou tofi i ia mea.
7 Sa gese ona latou afaalogo i le siufofoga o le Alii lo latou Atua; o lea, ua gese ai ona faafofoga mai o le Alii lo latou Atua ia latou tatalo, e tali mai i latou i le aso o lo latou faalavelave.
8 I le aso o lo latou filemu sa latou manatu māmā ai i laʼu fautuaga; ae, i le aso o lo latou afaalavelave, ua latou etautagotago aʼu ona ua tatau ai.
9 E moni ou te fai atu ia te outou, e ui ia latou agasala, ua tumu loʼu loto i le aagaalofa ia te i latou. O le a Ou lē elafoaia ese atoatoa i latou; ma o le a Ou manatua le alofa mutimutivale i le aso o le itoasa.
10 Ua Ou tauto, ma ua alu atu le folafolaga e ala i se poloaiga muamua na Ou tuu atu ia te outou, o le a Ou faapaʼū atu le apelu o loʼu ita mo loʼu nuu; ma e pei ona Ou fai atu, o le a faapea lava ona faataunuuina.
11 Ua lata ona sasaa atu loʼu ita lē mafuatia i luga o atunuu uma; ma o le a Ou faia lenei mea pe a atumu le ipu o lo latou amioletonu.
12 Ma i lena aso, o i latou uma o e e maua i luga o le aʼolo-vaavaai, po o i ni isi upu, o laʼu Isaraelu uma, o le a faaolaina.
13 Ma o i latou o e sa faataapeapeina o le a afaapotopotoina.
14 Ma o i latou uma o e sa afaanoanoa o le a faamafanafanaina.
15 Ma o i latou uma o e sa tuu atu o latou aola ona o loʼu igoa o le a faapaleina.
16 O lea, ia faamafanafanaina o outou loto e faatatau ia Siona; aua ua i ai tagata uma i oʼu alima; ia filemu ma eiloa o Aʼu o le Atua.
17 O le a lē aveesea aSiona i fafo mai lona nofoaga, e ui ina faataapeapeina ana fanau.
18 O i latou o e e totoe, ma ua mamā i loto, o le a toe foi mai, ma o mai i o latou atofi, o i latou ma a latou fanau, faatasi ma epese o le olioli tumau-faavavau, e iatiaʼe nofoaga tuufua o Siona—
19 Ma o le a oo mai nei mea uma ina ia mafai ona faataunuuina valoaga a perofeta.
20 Ma, faauta, e leai se isi anofoaga ua tofia nai lo lena ua Ou tofia; pe o le a i ai se isi nofoaga e tofia nai lo lena ua Ou tofia, mo le galuega o le faapotopotoina o laʼu au paia—
21 Seia oo mai le aso e lē toe maua ai se avanoa mo i latou; ma ona i ai lea ia te Aʼu isi nofoaga o le a Ou tofi atu ia te i latou, ma o le a taʼua i latou o asiteki, mo pupuni po o le malosi o Siona.
22 Faauta, o loʼu lava loto, o i latou uma o e e valaau mai i loʼu igoa, ma tapuai mai ia te aʼu e tusa ma laʼu talalelei tumau-faavavau, e tatau ona afaapotopoto faatasi, ma etutu i nofoaga paia;
23 Ma sauni mo le faaaliga o le a oo mai, pe a to ese le aveli o le ufiufi o loʼu malumalu, i totonu o loʼu fale fetafai, lea ua natia ai le lalolagi, ma o le a evaai faatasi ai tagata uma ia te aʼu.
24 Ma o mea uma e apala, o a a tagata, po o a manu o le fanua, po o a manufelelei o le lagi, po o a īʼa o le sami, e mau i luga o le lalolagi atoa, o le a esusunuina;
25 Ma o mea foi o le elemene o le a aliusuavai i le vevela tele; ma o mea uma o le a efaafouina, ina ia mafai ona mau o loʼu poto ma loʼu imamalu i luga o le lalolagi atoa.
26 Ma i lena aso o le afeitagaʼi o tagata, ma le feitagaʼi o manu, ioe, o le feitagaʼi o meaola ma tagata uma, o le a etaofia mai oʼu luma.
27 Ma i lena aso soo se mea e ole atu ai soo se tagata, o le a tuu mai ia te ia.
28 Ma i lena aso o le a leai se mana ia aSatani e faaosooso ai soo se tagata.
29 Ma o le a leai se afaanoanoa aua o le a leai se oti.
30 I lena aso o le a lē oti se atamameamea seia matua o ia; ma o lona ola o le a pei o tausaga o se laau;
31 Ma pe a oti o ia o le a lē moe o ia, o lona uiga i le eleele, ae o le a aliua i le emo o le mata, ma o le a esegia i luga, ma o le a mamalu lava lona malologa.
32 Ioe, e moni Ou te fai atu ia te outou, i lena aaso pe a afio mai le Alii, o le a efaaali mai e ia mea uma—
33 O mea ua mavae atu, ma amea natia sa lei iloa e se tagata, o mea o le lalolagi, o mea na faia ai, ma lona faamoemoe ma lona iuga—
34 O mea sili ona pele, o mea o i lugā, ma mea o i lalō, o mea o i totonu o le lalolagi, ma luga o le lalolagi, ma i le lagi.
35 Ma o i latou uma o e e mafatia i asauaga ona o loʼu igoa, ma tumau i le faatuatua, e ui ina valaauina i latou e tuu atu o latou ola emo aʼu ae o le a tofusia i latou i lenei mamalu.
36 O le mea lea, aua le fefefe e oo lava i le aoti; ona e lē atoatoa lo outou olioli i le lalolagi lenei, ae o aʼu e atoatoa ai lo outou eolioli.
37 O le mea lea, aua le popole i le tino, po o le ola o le tino; ae ia popole i le aagaga, ma le ola o le agaga.
38 Ma ia asaili fofoga o le Alii i taimi uma, ina ia mafai ona outou maua o outou agaga i le eonosai, ma o le a outou maua ai le ola e faavavau.
39 A valaaulia tagata i laʼu talalelei atumau-faavavau, ma osifeagaiga i se feagaiga tumau-faavavau, e faitauina i latou o le emasima o le lalolagi ma le faasao o tagata;
40 Ua valaaulia i latou e avea ma faasao o tagata; o lea, afai e toesea le malosi faasao o le masima o le lalolagi, faauta, e mai i lena taimi ona lē aoga mo se mea, nao le lafo i fafo ma soli i lalo i vae o tagata.
41 Faauta, o le poto lenei e faatatau i fanau a Siona, le toatele lea, ae lē o i latou uma; na maua i latou o ni tagata solitulafono, o lea e tatau ai ona aaoaiina i latou—
42 O ia o lē na te afaaeaea o ia lava o le a faamaualaloina, ma o ia o lē na te efaamaualalo o ia lava o le a faaeaina.
43 Ma o lenei, o le a Ou faaali atu ia te outou se faataoto, ina ia mafai ona outou iloa loʼu loto e faatatau i le laveaiina o Siona.
44 E i ai se tasi atamalii sa i ai se fasi fanua, sa silisili lava ona lelei; ma sa fai atu o ia i ana auauna: Ia outou o atu i loʼu etovine, i luga o lenei lava fasi fanua silisili ona lelei, ma totō ai ni laau olive e sefulu ma le lua;
45 Ma faatutu ni aleoleo faataamilo ia i latou, ma fausia se olo, ina ia mafai e se toatasi ona vaavaai atu i le fanua faataamilo, e avea o se leoleo i luga o le olo, ina ia lē gauia i lalo oʼu laau olive pe a sau le fili e faaleaga ma ave mo i latou lava le fua o loʼu tovine.
46 O lenei, sa o atu auauna a le tamalii ma faia e pei ona sa poloaiina ai i latou e lo latou alii, ma toto laau olive, ma fausia se pa faataamilo, ma faatutu ni leoleo, ma amata ona fausia se olo.
47 Ma aʼo latou faataatia lona faavae i lea lava taimi, sa amata ona latou fai ane i totonu o i latou lava: Ma o se a se mea ua manaomia ai e loʼu alii lenei olo?
48 Ma sa talanoa mo se taimi umi lava, ua fai ane i totonu o i latou lava: O le a se mea ua manaomia ai e loʼu alii lenei olo, talu ai o le taimi lenei o le filemu?
49 E lē mafai ea ona avatu lenei tupe i e suitupe? Ona ua leai se manaomia o nei mea.
50 Ma aʼo latou fefinauaʼi o le tasi ma le isi sa oo ina latou faapaie tele, ma sa latou lē faalogo i poloaiga a lo latou alii.
51 Ma sa sau le fili i le po, ma lepeti i lalo le apa; ma sa tutu i luga auauna a le tamalii ma sa fefefe, ma ua sosola; ma sa faaleaga e le fili a latou galuega, ma gaui i lalo laau olive.
52 O lenei, faauta, sa valaau e le tamalii, le alii o le tovine, ana auauna, ma fai atu ia te i latou, Aisea! o le a le pogai o lenei leaga tele?
53 Sa lē tatau ea ona outou faia e pei ona Ou poloaiina ai outou, ma—ina ua uma ona outou toto le tovine, ma fai le pa faataamilo ai, ma faatutu ni leoleo i luga o ona puipu—fausia foi le olo, ma faatutu ni leoleo i luga o le olo, ma leoleo i loʼu tovine, ma lē momoe, neʼi sau i o outou luga le fili?
54 Ma faauta, semanu e iloa atu e le leoleo i luga o le olo le fili aʼo mamao atu o ia; ma semanu na mafai ai ona outou sauni ma taofi le fili mai le lepetia i lalo o lona pa, ma faasao ai loʼu tovine mai lima o le faaleaga mea.
55 Ma sa fai atu le alii o le tovine i se tasi o ana auauna: Alu ma faapotopoto mai faatasi e o totoe o aʼu auauna, ma ave le malosi auma o loʼu fale, o aʼu tagata tau ia, o aʼu alii talavou, ma i latou o faamatuā tagata foi o i totonu o aʼu auauna uma, o e o le malosi o loʼu fale, vagana ai i latou o e ua ou tofia e nonofo;
56 Ma ia outou o atu vave i le fanua o loʼu tovine, ma toe faaola mai loʼu tovine; ona e a aʼu; sa ou faatauina i tupe.
57 O lea, ia outou o atu vave i loʼu fanua; lepeti i lalo pa o oʼu fili; lafo i lalo lo latou olo, ma faataapeape o latou leoleo.
58 Ma o le tulaga e oo i ai le latou potopoto faatasi e faasaga mai ia te outou, ia atauimasui aʼu i oʼu fili, ina ia vave ona ou alu atu faatasi ma e o totoe o loʼu fale ma nonofo i le fanua.
59 Ma sa fai atu le auauna i lona alii: O afea o le a i ai ia mea?
60 Ma sa fai atu o ia i lana auauna: Pe a ou loto i ai; alu atu vave ia oe, ma fai mea uma ua ou poloaiina ai oe;
61 Ma o le a avea lenei ma aʼu faamaufaailoga ma faamanuiaga i ou luga—o se tausimea faamaoni ma le aatamai i totonu o loʼu fale, o se epule i loʼu malo.
62 Ma sa alu atu vave lana auauna, ma faia mea uma o soo se mea na poloaiina ai o ia e lona alii; ma ina ua amavae aso e tele sa faataunuuina mea uma.
63 O lenei foi, e moni Ou te fai atu ia te outou, o le a Ou faaali atu ia te outou le poto o ia te aʼu e faatatau i aulotu uma, i le tulaga e oo i ai le latou loto ia taitaiina i latou i se ala saʼo ma tatau ai mo lo latou faaolataga—
64 Ina ia mafai ona faaauau o le galuega o le faapotopotoina faatasi o laʼu au paia, ina ia mafai ona Ou atiaʼe o i latou i loʼu igoa i luga o anofoaga paia; ona ua oo mai le taimi o le eseleselega, ma ua tatau ona ifaataunuuina o laʼu upu.
65 O lea, e ao ina Ou faapotopoto faatasi loʼu nuu, e tusa ma le faataoto i le saito ma atitania, ina ia mafai ona faasaoina o saito i le faleteusaito ia maua le ola e faavavau, ma faapaleina i le emamalu selesitila, pe a Ou alu atu i le malo o loʼu Tamā e taui i tagata taitoatasi e tusa ma ana galuega e pei o le a i ai;
66 Aʼo titania o le a noatia i fusi, ma o le a faamalolosi o latou noanoa, ina ia asusunuina i latou i le afi e lē matineia.
67 O lea, Ou te tuu atu se poloaiga i aulotu uma, ia faaauau pea ona latou faapotopoto faatasi i nofoaga ua Ou tofia.
68 Ae ui i lea, e pei ona Ou fai atu ia te outou i se poloaiga muamua, aua le faanatinatia lo outou afaapotopotoina, pe i se solaʼaga; ae ia muaʼi saunia mea uma i o outou luma.
69 Ma ina ia mafai ona muaʼi saunia mea uma i o outou luma, ia tausi i le poloaiga ua Ou tuu atu e faatatau i nei mea—
70 Lea ua fai mai, pe ua aoao mai, ia afaatau mai fanua uma i tupe, e mafai ona faatauina i tupe, i le itulagi faataamilo i le laueleele ua Ou tofia e avea ma laueleele o Siona, mo le amataga o le faapotopotoina o laʼu au paia;
71 O laueleele uma e mafai ona faatau mai i le itumalo o Siakisone, ma itumalo faataamilo ai, ma tuu mai le vaega e totoe i loʼu lima.
72 O lenei, e moni Ou te fai atu ia te outou, ia tuu atu i aulotu uma e faaputuputu faatasi a latou tupe uma; ia tuu atu ia mea ia faia i o latou taimi, ae lē i le afaanatinati; ma vaai ia muaʼi saunia mea uma i o outou luma.
73 Ma ia tuu atu e tofia ni alii mamalu, o ni tagata atamamai lava, ma auina atu i latou e faatau mai ia laueleele.
74 Ma o aulotu i itu-laueleele i sasaʼe, a atiaʼe i luga i latou, afai latou te faalogo i lenei fautuaga e mafai ona latou faatau mai laueleele ma faapotopoto faatasi ai i luga; ma i lenei ala e mafai ona faamautuina ai i latou i Siona.
75 Ua i ai i le taimi nei lava ni mea ua uma ona teuina, ioe, ua tele lava, e toe faaola mai ai Siona, ma faamaumaututu ai ona nofoaga tuufua, e lē toe lafoina i lalo, pe a na aloto aulotu, o e ua taʼua i latou lava i loʼu igoa, e faalogo mai i loʼu leo.
76 Ma Ou te toe fai atu ia te outou, o i latou o e na faataapeapeina e o latou fili, o loʼu loto e tatau ona latou faaauau pea ona tagi atu mo le toe totogi mai, ma le toe faaola mai, e ala i lima o i latou o e ua tuu e avea ma pule ma ua i ai le pule i luga o outou—
77 E tusa ma tulafono ma le atulafono faavae a le atunuu, lea na Ou tuu ia faatuina, ma e tatau ona tausia mo eaiā tatau ma le puipuiga o tagata uma, e tusa ma mataupu autu tonu ma paia;
78 Ina ia mafai e tagata taitoatasi ona faia e tusa ma mataupu faavae ma mataupu autu e faatatau i le lumanai, e tusa ma le afaitalia ua Ou tuu atu ia te ia, ina ia mafai e tagata taitoatasi ona etali mo ana lava agasala i le aso o le ifaamasinoga.
79 O lea, e lē saʼo ona tatau ona nofo pologa soo se tagata o le tasi i le isi.
80 Ma o le faamoemoega lenei na Ou faatuina ai le aTulafono Faavae o le laueleele lenei, e ala i lima o alii atamamai o e na Ou faatutu mai i luga mo lenei lava faamoemoe, ma toe maua mai le laueleele e ala i le efaamasaaina o le toto.
81 O lenei, o se a se mea a Ou faatusa i ai fanau a Siona? O le a Ou faatusaina i latou i le afaataoto e uiga i le fafine ma le faamasino amioletonu, aua e tatau i tagata ona etatalo e lē aunoa ma ia lē vaivai, ua fai mai—
82 Sa i ai i se aai se faamasino sa lē mataʼu i le Atua, pe sa ava i tagata.
83 Ma sa i ai i lena aai se fafine ua oti lana tane, ma sa alu atu le fafine i le faamasino, ua fai atu: Ia e tauimasui i loʼu fili.
84 Ma sa lē faia e le faamasino mo se taimi, ae mulimuli ane ua fai ifo o ia i totonu o ia lava: E ui ina ou lē mataʼu i le Atua, pe ava i tagata, ae ona o le faalavelave mai ia te aʼu o lenei fafine ua oti lana tane o le a ou tauimasui atu ai mo ia, neʼi ou fiu i lona sau soo.
85 O le a faapea ona Ou faatusaina o fanau a Siona.
86 Ia tuu atu i latou e tagi atu i vae o le faamasino;
87 Ma afai e lē amanaia i latou e ia, ia tuu atu ia te i latou e tagi atu i vae o le kovana;
88 Ma afai e lē amanaia i latou e le kovana, ia tuu atu ia te i latou e tagi atu i vae o le peresitene;
89 Ma afai e lē amanaia i latou e le peresitene, ona tulai lea o le Alii ma afio mai lona aafioaga natia, ma faapuapuagatia atunuu i lona toasa mataʼutia;
90 Ma o le a ia vavae ese i le aasa o lona lē fiafia, ma i lona toasa tele, i lona taimi, i latou na o atausimea amioleaga, lē faamaoni, ma lē tonu, ma tofi atu ia te i latou la latou vaega i totonu o tagata pepelo, ma e e elē talitonu;
91 I le pogisa lava i fafo, i le mea e i ai le atagi, ma le auē, ma le lilivau o nifo.
92 O lea, ia outou tatalo ai, ina ia tatala mai o latou taliga ia outou tagi, ina ia Ou aalofa mutimutivale ia te i latou, ina ia lē oo mai ia mea i luga o i latou.
93 O mea ua Ou fai atu ai ia te outou e tatau ona i ai, ina ia tuua tagata uma e aunoa ma se aʼalofaga.
94 Ina ia mafai e tagata atamamai ma pule ona faalogo ma iloa mea latou te lei amanatuina lava;
95 Ina ia mafai ona Ou aga e faataunuu laʼu mea e fai, o laʼu mea auiga ese e fai, ma fai laʼu galuega, o laʼu galuega uiga ese, ina ia mafai ona eiloa e tagata i le va o le amiotonu ma le amioleaga, ua fetalai mai ai lo outou Atua.
96 O lenei foi, Ou te fai atu ia te outou, ua lē tusa ai ma laʼu poloaiga ma loʼu loto ona tatau ona faatau atu e laʼu auauna o Sini Gilbert i lima o oʼu fili, loʼu afaleteuoloa, lea na Ou tofia mo loʼu nuu.
97 Ia lē tuuina atu mea ua Ou tofia ia faaeleeleaina e oʼu fili, i se maliega a i latou o e ua avalaauina i latou lava i loʼu igoa;
98 Ona o se agasala tiga tele lenei ma mamafa e faasaga mai ia te aʼu, ma faasaga i loʼu nuu, ona o mea na ua Ou folafola atu ma ua lata ona pauu mai i atunuu.
99 O lea, o loʼu loto e tatau i loʼu nuu ona aiā, ma taofi le aiā i luga o mea na Ou tofia ia te i latou, e ui ina lē faatagaina i latou e nonofo ai iina.
100 E ui i lea, Ou te lē o fai atu ia latou lē nonofo iina; o le tulaga e oo i ai le latou aumai o fua ma galuega tatau ai mo loʼu malo o le a latou nonofo ai i luga iina.
101 O le a latou atiaʼe, ma o le a lē avea ma atofi o se tasi e ese mai; o le a latou totō tovine, ma o le a latou ʼai ona fua. E faapea lava. Amene.


text:
E talafeagai ea le itu Atua o Keriso ma le aoaoga a le Tusi Paia?
Fesili: E talafeagai ea le itu Atua o Keriso ma le aoaoga a le Tusi Paia?
Tali: E le gata ina o loo tautalagia e Iesu Lona lava itu Atua, ae o loo sapaia foi e Ona soo lea lava tulaga. Ua faamautuina la latou molimau o loo ia Iesu le aia e faamagaloina ai agasala -- o se mea e na o le Atua Na te mafaia, aua e inoino le Atua i le agasala (Galuega 5:31; Kolose 3:13; Salamo 130:4; Ieremia 31:34). E felata'i foi iai le molimau, o Iesu Na te "faamasinoina o e ua ola atoa ma e ua oti" (2 Timoteo 4:1). Sa tagi atu Toma ia Iesu, "Lo'u Alii e, ma lo'u Atua e!" (Ioane 20:28). Sa ta'ua e Paulo Iesu o le "Atua silisili ma le Faaola" (Tito 2:13), ma ua ia faaalitino mai o Iesu sa "uiga faatasi ma le Atua" (Filipi 2:5-8). Ua tusia i le Eperu o loo faasino ia Iesu e faapea "O Lou nofoalii, le Atua e, e faavavau faavavau lava lea" (Eperu 1:8). Ua faapea ona tusia e Ioane, "Sa i le amataga le Lokou, sa i le Atua le Lokou, o le Atua foi le Lokou [Iesu]" (Ioane 1:1). O isi faataitaiga ua tusia i le Tusi e aoao mai ai le itu Atua o Keriso e faaopoopo iai (vaai le Faaaliga 1:17; 2:8; 22:13; I Korinito 10:4; I Peteru 2:6-8; Salamo 18:2; 95:1; I Peteru 5:4; Eperu 13:20), e tusa foi pe aumaia na o se molimau e tasi, ae o loo iloga ai le talitonu o soo o Keriso i Lona itu Atua.
O loo tuuina atu foi ia Iesu ni suafa e sili ona faatauaina e Ieova (o le igoa tau tupu lea o le Atua) i le Feagaiga Tuai. O le suafa "faaola" i le Feagaiga Tuai (Salamo 130:7; Hosea 13:14) ua faaaogaina e faasino ia Iesu i le Feagaiga Fou (Tito 2:13; Faaaliga 5:9). Ua faaigoaina Iesu o Emanuelu ("Ua ia te i tatou le Atua", Mataio 1:23). I le Sakaria 12:10, o Ieova o loo fetalai, "latou te vaavaai mai ia te A'u na latou tu'ia." Ae o loo faatatau lea fuaiupu e le Feagaiga Fou i le faasatauroina o Keriso (Ioane 19:37; Faaaliga 1:7). Afai o Ieova lea na tui'a ma vaavaai iai i latou, ma o Iesu lea na tu'ia ma vaavaai iai, o Iesu la ua ta'ua o Ieova. O loo faamatalaina e Paulo le Tusi o Isaia e 45:22-23 e faatatau ia Iesu i le Filipi e 2:10-11. E le gata i lea, o loo ta'ua le Suafa o Iesu faatasi ma Ieova i le tatalo "Ia ia te outou le alofa tunoa ma le manuia mai le Atua le Tama, ma lo tatou Alii o Iesu Keriso" (Kalatia 1:3; Efeso 1:2). O le matua upuleagaina lava pe anafai ae sa'o e leai se itu Atua o Keriso. O le Suafa o Iesu ua ta'ua faatasi ma Ieova ina ua Ia faatonuina le papatisoga "i le suafa [toatasi] o le Tama ma le Alo atoa ma le Agaga Paia (Mataio 28:19; vaai foi i le 2 Korinito 13:14.)
O mea uma na faia sa faia lava e le Atua ma ua faasinotonu ia Iesu. E le na ona toe faatuina mai e Iesu tagata nai e ua oti (Ioane 5:21; 11:38-44), ma faamagaloina agasala (Galuega 5:31; 13:38), ae o Ia Na faia ma faavaeina le lalolagi (Ioane 1:2; Kolose 1:16-17)! Ua atili ona faamautuina lea tulaga pe a manatu le tagata i le fetalaiga a Ieova e faapea o Ia sa iai i le foafoaga (Isaia 44:24). O le isi lava mea, o loo maua ia Keriso e toatasi le natura atoa o le Atua: Sa i le amataga (Ioane 8:58), e iai i mea uma (Mataio 18:20, 28:20), e silafia mea uma (Mataio 16:21), e iai foi le mana atoa uma (Ioane 11:38-44).
O lea, e ese le faapea mai o Ia o le Atua, pe faaseseina se tasi ia talitonu e moni, ae ese foi lava le matua faamaonia o nei mea uma. Sa faamaonia lelei e Iesu Ana fetalaiga i Lona itu Atua e ala i le tele o vavega atoa ma Lona lava toe tu mai nai e ua oti. O nai vavega a Iesu na faia e aofia ai le liua o le vai e fai ma uaina (Ioane 2:7), savalivali i luga o le vai (Mataio 14:25), faaopoopoina le tele o mea eseese (Ioane 6:11), faamalolo e na tauaso (Ioane 9:7), o e na pipili (Mareko 2:3), atoa ma e na mama'i (Mataio 9:35; Mareko 5:35).E le gata i lea, O Keriso lava na toe tu mai nai e ua oti. I suesuega a le Foma'i o Gary Habermas, pe a ma le 12 faamaoniga faa saienitisi o loo iai, ma ua faapea foi ona faamaonia e i latou e le o ni Kerisiano:
1. Sa maliu Iesu i luga o le satauro.
2. Sa tanumia o Ia.
3. O Lona maliu na mafua ai ona fefefe Ona soo ma ua leai ai so latou faamoemoe.
4. Ua maua le tulaga o le tuugamau o Iesu (pe ua faamaonia le iai o Lona tuugamau) ma ua talitonuina le leai o se tino maliu sa iai ina ua mavae ni nai aso.
5. Ua talitonu soo o Iesu na iai taimi na latou vaaia ai Iesu ua toe tu mai.
6. Ina ua mavae ia mea ua le toe masalosalo le 'au soo ae ua avea i latou ma tagata talitonu.
7. O lea tala lelei sa avea ma fatu o le tala'iga a le ulua'i Ekalesia.
8. O lea tala lelei sa tala'iina i Ierusalema.
9. O le taunuuga o lea tala'iga, o le Ekalesia ua fanau mai ma ua ola.
10. O le Aso Toe Tu, o le Aso Sa foi lea, ua sui tulaga i le Sapati (Aso Toona'i) ma ua avea nei ma aso tapua'i.
11. O Iakopo, o le sa masalosalo, ua feliua'iina ma ua talitonu foi o ia ina ua vaai ia Iesu ua toe tu mai.
12. O Paulo, o le sa fai ma fili o le Ekalesia, ua feliua'iina ona o lona talitonuga o Iesu na toe tu lava lea sa faaali ia te ia.
E tusa pe iai niisi e fulitua i ia mea, e na o ni nai tusi e mana'omia e faamaonia ma faamautuina ai le faavae o le tala lelei: O le maliu o Iesu, o lona tanumia, toe tu atoa ma taimi na iloa ai o Ia e tagata ina ua mavae nei mea (I Korinito 15:1-5). E tusa pe iai niisi tala i tua atu e faamatalaina ai mea moni o loo ta'ua i luga, e na o le toe tu e mafai ona faamautuina nei mea uma. Ua ta'utino le 'au tauemu fai mai o le 'au soo sa latou vaai i le Iesu toe tu. E le mafai e se pepelo poo se manatu faatupu ona faaliliuina se tagata e pei ona faia e le toe tu. E muamua, o le a la latou mea e maua mai ai? E le'i lauiloa le faa Kerisianoina ma o le mea moni e le'i maua ai ni a latou tupe. Lua, e le oti faamaturo ni tagata pepelo. E leai se faamatalaga e sili atu nai lo le toe tu na mafua ai ona tuuina atu e le 'au soo o latou ola atoa, seia o'o i le oti, ona o lo latou faatuatua. Ioe, e toatele tagata e maliliu mo mea pepelo o loo latou manatu o ni mea moni, ma e leai se tasi e oti mo se mea ua ana iloa e le moni.
O le mea mulimuli: Na ta'utino Keriso o Ia lava o Ieova, o Ia o le Atua (e le na o "se atua" - a o le Atua Moni), o Ona so'o (tagata Iutaia o e na masalomia o loo fefefe e ifo i tupua). Ua faamausaliina e Keriso Lona itu Atua e ala i vavega na Ia faia faapea ma Lona toe tu ua suia ai le lalolagi atoa. E leai lava se isi talitonuga e mafaia ona faamatalaina ai mea moni uma nei na tutupu.
Toe taga'i i le itulau ua faaliliuina i le gagana Samoa
E talafeagai ea le itu Atua o Keriso ma le aoaoga a le Tusi Paia?


text:
Fesiligia nisi le faamaoni o ASPA i ana folafolaga
O le mataupu lea na fesiligia ai e Senatoa Velega Savali Jr le Pulega a le Faalapotopotoga o le Eletise ma le Suavai, i lo latou le tausisia lea o a latou folafolaga sa faia, i le ono maua lea o se faamama avega mo le pili eletise a le atunuu, pe afai ae maea ona totogi le latou aitalafu e $2.8 miliona, ona lagalaga ai nisi o finagalo o le atunuu ma o latou fesiligia ai le faamaoni o le ASPA i ana folafolaga ua maea ona tuuina atu i le Fono.
Na taua e nisi o tagata totogi pili o le atunuu i le Samoa News, afai ua maea ona folafola e le ASPA i le Fono sa latou faaiuga i lo latou tuuina mai lea o se faamama avega i pili eletise, pe afai e maea ona toe totogiina tupe sa latou nono e faatau mai ai le suauu i le atunuu, o lona uiga e tatau lava ona latou savavali e tusa ai o ia folafolaga.
“E le tatau i le ASPA ona latou faia ni gaioiga e laa ese mai ai i folafolaga sa latou tuuina atu i le Fono e uiga i se fesoasoani e maua e le atunuu, pe afai e maea ona totogi le latou aitalafu e $2.8 miliona i le faletupe, aua o sui o le fono o i latou ia o loo fai ma leo o tagata o le atunuu i le Fono, afai la ua folafola e le ASPA i le fono lea tulaga, o le atunuu lava lea ua latou folafola i ai,” o le saunoaga le fiafia lea a le tama ia Tamafili Auseuga, o se tama e galue i se tasi o Ofisa o le malo.
O le finagalo fa’aalia foi lea a le afioga i le alii faipule ia Puletuimalo D. Koko, atoa ai ma nisi o tamali’i e to’alua sa avea ma faipule o le Fono i ni nai tausaga e lei mamao atu.
Saunoa le alii faipule ia Puletuimalo, ua manaomia e le atunuu se faamama avega mai pili a le ASPA lea ua maitauina le siitia maualuga i le taimi nei.
Saunoa Senatoa Velega, i se tusi sa tu’uina atu e le ASPA i le Fono ia Setema 2009 na taua ai e fa’apea, afai e maea ona totogi le latou aitalafu e $2.8 miliona, lea sa fai e totogi ai le aumaia o le suau’u i le teritori, ona toe fa’asoa atu loa lea i le atunu’u o se vaega tupe latou te faasaoina mai ai i lea teugatupe.
O le masina o Setema 2011 na maea ai le totogia atu o lea nonogatupe, ma e oo mai lava i le taimi nei e pei ona saunoa Velega, e lei faataunuuina e le ASPA la latou folafolaga sa tuuina mai, ae o lea ua toe faia le isi a latou siitaga i pili o le uila ma le suavai.
Na faamanino e le pulega a le ASPA e faapea, e le na o le tasi le latou aitalafu o loo tau totogi i le taimi nei, ma ua i ai le fuafuaga sei vagana ua uma ona totogi aitalafu e tolu o loo i ai, ona faatoa mafai lea ona faasoa atu i le atunuu se vaega o le paleni e maua mai ai e fesoasoani ai i le pili o le uila.
Na molimau Susana Faiivae, o ia lea o lo o fa’auluulu i ai le vaega o tupe a le ASPA e faapea, ina ua maea ona totogi le aitalafu o loo fesiligia, ona alo atu loa lea o le ASPA e totogi le isi aitalafu e $1miliona, lea sa faaaoga e faatau mai ai nisi o mea faigaluega e faaaoga mo galuega a le ASPA e aofia ai taavale ma masini, ma o lea nonogatupe o loo faamoemoe e tatau ona maea lona totogiina i le masina lenei, ona totoe ai loa lea o le aitalafu e tasi e $7.2 miliona sa fai ia Ianuari 2009, lea ua toe $5.8 miliona o loo totoe.
Saunoa Velega, o le faafitauli lea ua tulai mai i le mataupu lenei, e foliga mai e eseese le auala o loo faauigaina ai e le ASPA lana tusi sa tuuina mai i le Fono, ese le auala lea o loo silafia e le fono.
Saunoa le alii faipule ia Simei Pulu, e tatau ona toe iloilo manino e le Fono le tulaga o le mataupu lenei, ina nei manatu mama i ai le pulega a le ASPA ae le iloa o loo pagatia ai le atunuu.


text:
Pasia Faipule Dr. Jacinta Galea’i avea ma Faatonu o Aoga
Na pasia e Faipule i le taeao ananafi, i se palota 16-0, ia le tofiga o Dr. Jacinta Galea’i e avea ma Fa’atonusili o le Matagaluega o A’oga, ina ua mae’a se iloiloga a le Komiti o A’oga.
Na talosagaina e Faipule i le latou iloiloga, ia Dr. Galea’i, ina ia fa’ata’oto sana fuafuaga mo le isi lima tausaga, aemaise ai auala e fo’ia ai ni isi o fa’afitauli, o lo o maitauina o lo o tutupu mai i totonu o le matagaluega, potu a’oga fa’apea le le lava o faiaoga.
Na laga ai fo’i i le iloiloga e le ali’i Faipule ia Maneafaiga Faoa, ia tupe o lo o totogi ai pili a le ofisa o a’oga, lea na saunoa Dr. Galea’i, o lo o totogi ai pili i le ASPA.
Na fa’aalia e Maneafaiga le tele o teugatupe o lo o fa’aaoga e le Ofisa o Aoga ma sa ia fesiliga po o fea tonu le teugatupe o lo o aga’i i ai tupe o lo o ao e le Ofisa o Aoga mai i tupe o lo o totogi e fanau a’oga ona o tusi aoga leiloloa, lea e ova atu i le tai $100 le tau o isi tusi.
Na le’i mautonu le tama’ita’i fa’atonu ona e le’i taga’i i se ripoti i lea mataupu, ae na saunoa Maneafaiga, e tatau i le fa’atonu ona sauni i so’o se taimi, e fa’amanino tulaga fa’apea.
Na fa’atuina loa e Maneafaiga se mau, ina ua mae’a le palota a le komiti, ina ia tu’uina atu loa le suafa o le tama’ita’i fa’atonu i le maota mo le palotaina.
Na fautuaina e le ali’i Faipule ia Tu’umolimoli Saena Moliga ia Dr. Galea’i, ina ia fa’ailo atu i le Fono ia ta’ita’i o vaega ese’ese i totonu o le Ofisa o A’oga, ina ia fa’afaigofie ai i le Fono, ona fa’afeso’ota’i sa’o i latou pe afai e i ai ni mata’upu e mana’omia ona fa’amanino i faipule.
O le vaiaso fou lea ua fa’amoemoe e fa’ataunu ai le iloiloga o le komiti a le Senate, i lalo o le ta’ita’iga a le afioga Alo Dr. Paul Stevenson.
I se tusi a kovana Togiola Tulafonfo i taitai o le fono i le aso 10 o Ianuari, na ia ta’ua ai e fa’apea, o Dr. Jacinta o se sui sinia o le aufaigaluega a le kovana, lea sa galue o se faatonusili mo le Matagaluega o Fesootaiga.
Sa fesoasoani malosi o ia i galuega fa’atino a le ofisa o le kovana, atoa ai ma le tulaga lelei sa i ai lana faufautua i le tele o faiga tausisia tau pulega mo polokalama a le ofisa, lea na mafai ai ona ausia e le ofisa tulaga maualuluga.
Saunoa Togiola, o le tele o le soifuaga tautua ma le galue o Dr.Jacinta o le matata fa’afaiaoga, ma le puleaina o tulaga tau aoaoga, e le gata sa avea ma faiaoga i aoga maualuluga ma kolisi, ae sa avea foi ma pule aoga mo tausaga e 7 i le polokalama a tamaitai aoga, le GEAR UP.
O Dr. Jacinta o lo o ia umia le tikeri o le fomai, Masters ma le BA i le gagana Peretania. O ia o se tusitala fa’amanuiaina ua molia nisi o ana tusi, ma o le tulaga maualuga o lona olaga aoaoina ua mafua ai ona tofia o ia e avea ma faatonusili o le matagaluega o Aoga.


text:
Saili Laulauatofi mo le 4 Tausaga - FFAS
Ua mae’a le gasea o le Asosi Soka a le tatou malo Football Federation of American Samoa [FFAS] lea na sailia i le afiafi o le aso Lulu ma ua fa’ailoa fo’i e ala i le palota a lea Asosi lo latou agaga sapaia o latou sui ua filifilia e avea ma Laulauatofi mo le isi fa tausaga o le a savalia nei e afua ia Mati, 2012.
O i latou ua filifilia mo tofiga o le laulauatofi e aofia ai:
Peresetene o le Asosi Soka - Toe filifilia le tofa Iuli Alexander Godinet.
Sui Peresetene o le Asosi Soka - Toe filifilia fo’i le tama’ita’i Sandra Fruean - Herrera.
Ao isi sui iloga o lea Komiti Fa’afoe e to’atolu e aofia ai le Susuga Rev. Evagelia, Saili Ott ma Mitch Shimasaki. Mai le Komiti fa’afoe sa galulue mai i le fa tausaga ua te’a, e to’atasi lava lea ua le toe tula’i mai, o le susuga Silasila Samuelu mai Pago Pago.
Ina ua fesiliga le tofa Iuli Godinet i sona lagona fa’aalia, sa ia fa’apea mai, “O le avanoa e au’auna ai ma fai se galuega lelei mo le fanau i lea fo’i fa’agatama, o se fa’afetai muamua lea ia i latou ua latou toe filifilia fo’i lo’u sui fa’atauva’a i lenei tofiga mo le isi 4 tausaga.”
I le fa’atautaiga o le Asosi Soka, ua ia saunoa ai, “O le faiga lava lea ua taumafai i ai le matou Komiti Fa’afoe e tata’i aga’i i ai le Asosi atoa lenei, o le taumafai mai kalapu soka uma lava e fa’aalia mai o latou manatu.”
“A fesiligia loa la le komiti fa’afoe, e ao lava ina malamalama mea uma, o i’ina lava e fa’aosofia ai tagata uma ia fiafia e auai ma fa’aaoga le avanoa e fa’aleleia atili ai taleni ta’a’alo a le fanau i lea fo’i fa’agatama.”
O nisi o matati’a ua mafai ona ‘ausia ilenei 4 tausaga ua mae’a nei:
Muamua lava, ua fa’afetai ua ausia e Amerika Samoa ona ulufale i le ta’amilosaga e mafai ai ona tauva i se Ipu fa’avaomalo. O le ta’amilosaga lea sa auai atu i ai i latou i Samoa, lea na fetaui ai ma Samoa, Atu Kuki ma Tonga, ua ausia ai lea matati’a. O le i’uga o le taumafaiga na manumalo ai Amerika Samoa ia Tonga, ae tutusa ma le Atu Kuki, ae toe te’i ai ma Samoa, aua na toetoe lava uma le ta’aloga e le’i maua se sikoa a Samoa e malo ai.
O le lona tolu o Matati’a, o le fa’ato’a o’o mai ai lea o se asiasiga a le Fa’auluuluga a le FIFA i Amerika Samoa, na masi’i mai lava i le latou lava va’alele mai Zurich ma asia i tatou iinei. Fa’afetai ua maua lea tulaga, ua aloa’ia mai Amerika Samoa e le FIFA lea e fa’atupeina lea ta’aloga mo tatou fanau.
O le isi matati’a, ona ua mafai ona talosaga atu i le Soka a Amerika, ma auina mai ai se faia’oga soka e saunia le tatou au ta’a’alo mo le ta’amilosaga i Samoa lea ua tatou maua ai le avanoa mo ta’amilosaga fa’avaomalo. O le a taumafai pea lava e toe faia lea tulaga mo taimi uma, ae o le a fa’aumiumi atili taimi o lea faia’oga mo le a’otauina o tatou fanau ta’a’alo soka.
I le taimi nei, e 17 Kalapu Soka o lo’o ua i ai, ae ta’itolu ‘au soka i le kalapu e tasi, ma o le aofaiga lea o au soka e fili mai ai ‘ai fa’avaomalo a Amerika Samoa. O le aufili fo’i, ua mae’a fa’atulagaina, le fanau talavou o lo’o i a’oga maualuluga, e fili mai ai sui mo ta’aloga fa’avaomalo, ae maise o i latou ua mataituina le lelei o latou tomai i le ta’aloga soka.
Ua ofi nei fo’i Amerika Samoa i le Oceania Football Confederation, ma au avea ai Amerika Samoa o le sui totino lona valu i lea lava asosi.
Ua i ai le fa’amoemoe maualuga o le susuga le Peresetene ma lana Komiti Fa’afoe, o le a taumafai pea e fa’aauau le auaunaga, ae ia lagolago mai Kalapu Soka ta’itasi ina ia fa’aalia manatu e soalaupule ai ni fa’ai’uga lelei mo le ta’aloga soka ma le lumana’i o fanau o lo’o ta’a’alo fiafia ai.


text:
Ou te uunaia outou ina ia gauai lelei atu ma talia savali o le a tatou faalogo i ai. Talosia ia tatou faia o la’u tatalo lea.
Ou uso e ma tuafafine pele, so’u fiafia ina a tele e faafeiloai atu ai ia te outou i le Konafesi Aoao Lona 183 Faaletausaga a le Ekalesia.
I le ono masina talu mai la tatou feiloaiga mulimuli, sa ou maua ai le avanoa e fai ai ni nai malaga, ma feiloai ai ma nisi o outou i a outou eria. Ina ua maea le konafesi aoao ia Oketopa, sa ou malaga ai i Siamani, lea na ou maua ai le avanoa e feiloai ai ma o tatou tagata i ni nofoaga eseese i lena atunuu, faapea foi ni vaega o Oseteria.
I le faaiuga o Oketopa sa ou faapaiaina ai le Malumalu o Calgary Alberta i Kanata, faatasi ai ma le fesoasoani a Elder ma Sister M. Russell Ballard, Elder ma Sister Craig C. Christensen, ma Elder ma Sister William R. Walker. Ia Novema, sa ou toefaapaiaina ai le Malumalu o Boise Idaho. Sa matou auai foi i le faapaiaga ma Elder ma Sister David A. Bednar, Elder ma Sister Craig C. Christensen, ma Elder ma Sister William R. Walker.
O faafiafiaga faaleaganuu na faia i nei faapaiaga sa tulagaese. Ou te lei auai i le faafiafiaga faaleaganuu i Calgary, ona o le aso soifua lona 85 o Sister Monson, ma sa ou lagona e tatau ona ma mafuta ma ia. Peitai, sa ma maua le avanoa e matamata ai i le faafiafiaga i lo ma’ua potu malolo i se televise, ona ou lele ai lea i Calgary i le taeao na sosoo ai mo le faapaiaga. I Boise, e silia ma le 9,000 talavou mai le itulagi o le malumalu sa auai i le faatinoga o le faafiafiaga faaleaganuu. Sa matua toatele naua talavou sa aofia ai, ma sa leai se avanoa mo ni tagata o aiga e auai ai i le vaega na latou faafiafia ai.
O le masina na te’a nei na malaga faatasi ai Peresitene Dieter F. Uchtdorf, ma Sister Uchtdorf, Elder ma Sister Jeffrey R. Holland, ma Elder ma Sister Gregory A. Schwitzer i Tegucigalpa, Honduras, e faapaia lo tatou malumalu fou ua maea iina. Sa faia ai foi se faafiafiaga maoae a le autalavou i lena afiafi a o loma le faapaiaga.
E i ai isi malumalu ua uma ona fofogaina atu ma o loo i tulaga eseese o le amataga o le faagasologa pe o loo fausiaina nei.
O lo’u avanoa lenei i lenei taeao e faasilasila atu ai isi malumalu fou e lua, lea o le a fausia i masina po o tausaga a sau i nofoaga nei: o le Aai o Cedar, Iuta, ma Rio de Janeiro, Pasila. Uso e ma tuafafine, e faaauau pea le fausiaina o malumalu e aunoa ma le faatuai.
E pei ona outou silafia, i le konafesi aoao ia Oketopa na ou faasilasila atu ai le matutua o alii talavou ma tamaitai talavou ua mafai ai ona avea ma faifeautalai faamisiona, o alii talavou ua mafai nei ona faamisiona i le ta’i 18 a o tamaitai talavou i le ta’i 19.
E ofoofogia ma musuia le tali mai a o tatou tupulaga talavou. E oo mai i le aso 4 o Aperila—lua aso talu ai—ua 65,634 faifeautalai faamisiona o loo galulue nei, ma le silia ma le 20,000 ua maua o latou valaauga ae e lei ulufale i nofoaga autu mo le aoaoina o faifeautalai ma e silia ma le 6,000 isi o loo faagasolo faatalanoaga ma o latou epikopo ma peresitene o siteki. Ua tatau ai ona tatou faatuina nisi misiona fou e 58 e taulima ai le numera faatupulaia o faifeautalai.
Ina ia fesoasoani e faatumauina lenei ‘au o faifeautalai, ma ona o le toatele o o tatou faifeautalai e o mai i tulaga lē mautu lelei, o lea matou te valaaulia ai outou, pe a mafai ai, ia saofagā ma le limafoai i le Tupe Lautele mo Faifeautalai a le Ekalesia..
Ia, uso e ma tuafafine, o le a tatou faalogologo i savali musuia i le asō ma a taeao. O i latou o le a saunoa mai sa latou saili ma le agaga tatalo ia iloa po o a mea e finagalo le Alii tatou te faalogo i ai i lenei taimi.
Ou te uunaia outou ina ia gauai lelei atu ma talia savali o le a tatou faalogo i ai. Talosia ia tatou faia o la’u tatalo lea i le suafa o Iesu Keriso, le Alii, amene.


text:
Tala o Fa’amasinoga
TELE AVE TA’AVALE ‘ONANA MAUA POLOKA A LEOLEO
E to’a 10 ave taavale na mafai ona taofia e leoleo i le faaiuga o le vaiaso na te’a nei, ma tuuaia i moliaga e aofia ai le ave ta’avale ‘ona, a’o feagai ai le Matagaluega o le Puipuiga o le Saogalemu Lautele ma le latou poloka e faamalosia ai tulafono i luga o le alatele mo le tolu vaiaso.
O le taeao ananafi na tutulai uma ai i latou i luma o le Faamasinoga Faaitumalo, lea foi sa o latou teena ai tuuaiga faasaga ia i latou. E to’afa na mafai ona tatala i tua ina ua o latou totogia le ta’i $500 ae o le isi toaono sa toe taofia i le toese i Tafuna, faatoa tatala i le taeao ananafi ina ua maea a latou iloiloga i luma o le faamasinoga.
Na taua e se molimau mai le vaega a le Ofisa o Leoleo e mata’ituina luga o alatele, e faapea, na amata taofia mai lava nisi o i latou nei i le po o le Aso Faraile ma le po o le Aso Toonai, seia aulia le vaveao ananafi.
O ni isi o ave taavale na taofia ma tuuaia e aofia ai se alii pailate ave vaalele i se tasi o kamupani vaalele i le atunuu, o Stanley Malae, ma se tamaitai o lo o malaga mai e fai ma sui o le teritori o Saipan i le fonotaga a le Vaega o le Gataifale lea o lo o usuia i le teritori i le vaiaso nei, o Francis Castro.
I faamaumauga na taua ai e faapea, o Malae na tafao i le fale kalapu o le Bowling Alley i le po o le Aso Toona’i na te’a nei, ma taofia ai e leoleo ina ua le tu lana taavale i le fa’ailo taofi (stop sign) o lo o i luma o le auala lea e afe ai i tua o le Bowling Alley.
Na taofia o ia e leoleo ina ua masalomia lona faafoeina o le taavale a’o ia tagofia le ‘ava malosi.
Ae mo le tamaitai o Castro, na taofia o ia e leoleo i le vaveao ananafi ina ua masalomia lona faafoeina o se taavale a’o ia tagofia le ava malosi, ina ua tulai o ia i luma o le faamasinoga faaitumalo i le taeao ananafi, sa ia ioeina ai le moliaga o le ave taavale ‘ona, ma faanofovaavaia ai loa o ia e le faamasinoga mo le 9 masina i lalo o tuutuuga e ao ona ia usitai i ai.
O nisi o ia tuutuuga e aofia ai lona totogiina o le salatupe e $100, avea o ia ma tagatanuu lelei, aua foi nei ona toe solia se tulafono ao i ai o ia i le teritori.
FOLAFOLA LE FANAINA O LE FAATAUOLOA
O alii e toalua ia na taofia faapagota mai e leoleo i le faaiuga o le vaiaso i Pava’ia’i, o lo o tuuaia i laua i lo la faia o ni gaioiga e save’u ai le nonofo filemu o tagata lautele, atoa ai ma lo la folafola o le tafanaina o le faatauoloa, ina ua fai atu i ai le faatauoloa e totogi atu le tupe o loo nofo aitalafu ai le isi o i laua i le faleoloa.
O le taeao ananafi na tutulai ai i luma o le Faamasinoga Faaitumalo le alii o Aperu Tauanuu ma Beaver Toai, ma o la teena ai tuuaiga faasaga ia i laua, ma ua faatulaga ai le isi a la iloiloga mo le masina fou.
E tusa ai ma faamaumauga a le faamasinoga o lo o taua ai e faapea, o le aoauli o le Aso Toonai na vevesi ai se inuga pia sa faia i tafatafa o le aoga tulaga muamua a Pava’ia’i.
Na taua e molimau i leoleo e faapea, sa faaumuumu le alii o Toai ma pisapisao, atoa ai ma lona lafo o upu mataga i tagata feoai. Na taua e le molimau i leoleo, o ia e aiga ia Toai, peitai e popole lona loto i le tulaga ‘ona ua i ai le ua molia, atonu foi o le a faa faigata e lona tina ona faafilemu o ia ona ua ova tele lona ‘ona.
Na taua foi e molimau le agai atu o Tauanuu ma Toai i le faleoloa e faatau mai ni a laua fagupia, ma maua ai loa le avanoa o le faatauoloa e fesiligia ai le alii o Tauanuu i sana aitalafu ua tolu masina e lei toe totogia, peitai na avea lea ma itu na ita ai le ua molia, ma amata ai ona la lafo upu le mafaufau, ma faia uiga le faaaloalo i le faatauoloa.
O le taimi foi lea o lo o tuuaia e le malo na folafola ai e i laua ua molia i le faatauoloa, lo la fanaina o ia.


text:
Fa’atusa tagata faigaluega malo o tagata e foa’i e leai ni faiai
E le’i nofo lelei i le finagalo o le alii kovana se faasea na tuuina atu e se tina i luga o lana polokalame i le faaiuga o le aso na te’a nei, i se taavale a le malo sa paka i le paka mo tagata mama’i “handicap parking” i le vaega e paka ai taavale a le faleoloa o le PX i Tafuna i le vaiaso na te’a nei.
O le ogaoga o lea mataupu i le finagalo o le alii kovana, aemaise ai o se tagata faigaluega a le malo sa alu atu i le taavale lea, na saunoa ai Togiola Tulafono ma faatusa tagata faigaluega a le malo, “o le tagata e feoa’i i ta’avale ae tu’u faiai i le ofisa.”
Na taua e le tootoo sa valaau atu i le polokalame e faapea, o le taavale lea sa paka i le pakaga mo tagata mama’i, o le taavale a le Ofisa lea e Puipuia Aia tatau a i latou e i ai manaoga faapitoa o le tino, o le numera o le taavale o le ‘AD #16.’
O le itu e sili ona faanoanoa ai e pei ona taua e le tina lea, e umi se taimi o tau su’e se la pakaga ma si ana tama e i ai manaoga faapitoa o le tino, ina ua paka ai le taavale a le malo i le paka lea.
Sa ia taua foi e faapea, e le gata e sese le paka na paka ai le taavale, ae sa ola lava i le taimi atoa na tu ai a’o alu le tagata faigaluega i totonu e faatau, ona sa i ai foi isi tagata sa i totonu o le taavale.
“O le itu e sili ona faanoanoa ai, e le gata o le taavale a le malo ma le tagata faigaluega a le malo, ae o le Ofisa lava foi lea o loo latou puipuia aia tatau a i latou e i ai manaoga faapitoa o le tino, a’o lea ua solomua ia i latou le soli o le tulafono,” o le saunoaga lea a le tina, lea foi sa lagolagoina e le alii kovana.
Fai mai le tina, ua uma ona ia faafesootaiina le Faatonusili o le Ofisa lea, ma sa faailoa atu e le Faatonu, sei toe fo’i atu le tagata faigaluega lea ona ia fesiligia lea e uiga i le mataupu.
Na faamalulu Togiola i le tootoo atoa ai ma nisi o le atunuu o loo aafia i ni gaioiga o loo faia e tagata faigaluega a le malo, peitai i lona talitonuga e le tatau ona tutupu mea faapea aua o tagata faigaluega a le malo, e tatau ona fai ma faataitaiga lelei i le lautele o le atunuu.
Saunoa le kovana, o le faamalosia o le tulafono i soo se taimi, e le na o se matafaioi lea a le malo ae manaomia foi le lagolagosua atu i ai o le atunuu, ina ia mafai ai ona manino nisi o gaioiga e le o iloa atu e le malo.
Fai mai Togiola, o nisi o tagata faigaluega a le malo, e pei e le fiafia e usitai i le tulafono, ae pei e faaaoga lo latou tofi o i latou o tagata faigaluega a le malo e faailoa ai la latou pule poo le le popole foi i le tulafono.
Na avea le valaau a le tootoo ma auala na toe faamanatu ai i le alii kovana, se mataupu faapea na faasea i ai se isi o le atunuu i le taimi na faafoe ai e le Lutena Kovana le polokalame lava lea i se tasi o aso, ona o tagata o loo fiafia e fai a latou pati i le paka, ae a uma loa ona fiafia, ona taei lea o atigi fagupia ma faapeapea solo atigifagu i le paka.
“Sa faamaualalo le Lutena Kovana i le atunuu ona o le mataupu lea ma ia saunoa ai e faapea, o le isi mea ua maitauina i le atunuu, e o e fiafia i le paka ae tuu faiai i le fale,” o le saunoaga lea Togiola e faatatau i se saunaoga sa faia e le Lutena Kovana.
“Ua toe oso mai ai la le tali lea i lo’u mafaufau i le mataupu lea ua faatulai mai i le aso (aso Toonai na te’a nei), e foliga mai e i ai tagata faigaluega a le malo e feoai i taavale ae tuu faiai i le ofisa,” o le saunoaga lea a Togiola.
Sa ia taua foi, e le popole pe ita le tagata lea o loo faatatau i ai lana tala ia te ia pe leai, aua o ia e le toe tauva i se isi tofi, ae tatau pea ona fai sa’o atu i ai lana tala ina ia lagona ai le sese o le mea o loo fai.
Sa ia faailoa foi i le tootoo, o le a ia faatonuina le Faatonusili o le Ofisa lea ina ia faia se suesuega e fesiligia ai le mataupu lenei, ma ia faia foi sa latou aiaiga i le tagata faigaluega lea ona o lea ua faamaonia ua soli le tulafono.
“E tasi lava le mea e ala ai ona le faaaloalo ma le mafaufau le tagata faigaluega a le malo, o le fealua’i ae le iloa poo fea le mea o loo teu ai lona mafaufau,” o le isi lea saunoaga a le alii kovana, faatasi ai ma lana fautuaga mulimuli, “E tatau ona iloa e tagata faigaluega uma a le malo, poo fea lava e feoa’i solo i ai, o loo ia te i latou mata uma o le atunuu.”


text:
O se alii sa galue muamua i le Falemeli i totonu o le atunuu, ua tu’uaia nei e le malo i moliaga mamafa e tolu, ona o se faalavelave na tulai mai i le 2009, lea o lo o masalomia ai lona ave faagaoia o se vaega tupe ma 'stamps', e silia i le $2,000.
O le mataupu faasaga i le alii o Nikolao Faasala na ulua’i suesue e le vaega a le FBI, ina ua tuuina mai sa latou ripoti i le Ofisa o le Loia Sili a le malo o Amerika Samoa, na tofia ai loa le vaega a le OTICIDE latou te suesueina lenei mataupu i le amataga o le masina nei.


text:
Matagofie taumafaiga alii 10 tausaga i tauvaga si’isi’i u’amea mamafa
O le alii o Anahkena Willie Faagu mai le au siisii u’amea mamafa a Amerika Samoa, na malaga atu i le taamilosaga a le Oceania (Oceania & Commonwealth Championship) sa talimalo ai Samoa, o se ulua’i ali’i talavou lea ua tausinio i ni taamilosaga fa’avaomalo i totonu o le Pasefika.
O le alii o Anahkena, e 10 ona tausaga ma o lo o aoga o ia i le Aoga Tulaga Muamua a Tafuna i le taimi nei, sa tauva o ia i le paga o le 50kg ma sui mai atunuu e pei o Niu Sila, Ausetalia ma Kiripati.
Na faaalia e lona tama, o ia foi lea o le faiaoga a le au siisii a Amerika Samoa, susuga Lopesi Faagu, e 12 tausaga e amata ai ona tauva se tasi i taaloga siisii, peitai sa talia e le pulega o le taamilosaga ia Anahkena, ona o lo’o ia te ia le faanaunauga e fia avea ma tama siisii i le lumanai.
“O Anahkena lava le ulua’i ali’i laititi ua faamauina le tauva ai i taamilosaga siisii u’amea mamafa i le Pasefika, ma o se tulaga fo’i lea e mitamita ai lo tatou atunuu, ona o le alualu i luma o le taleni a ana tama fanau,” o le saunoaga lea a Faagu.
Na taua e le alii faiaoga, sa manaia le tulaga na i ai le sii a Anahkena i Apia, sa to’atele foi nisi o le pulega na molimauina ana taumafaiga, e ui e le’i manuia sana taumafaiga mo se pine.
Mai i le to’afitu na si’i malaga atu, e to’alua alii na maua a la pine apa memea. O i laua na maua a la pine e aofia ai James Satila lea na sii i le aupaga o le 85kg ma Vainuupo David Jungblut na tauva i le aupaga o le 105kg.
O le taamilosaga lenei na tau saili ai ni sui o le Pasefika e aveina atu i le Olimipeka i Lonetona i le fa’ai’uga o le tausaga nei.


text:
O le a le uiga o le taliaina o Iesu e avea ma ou Faaola?
Fesili: O le a le uiga o le taliaina o Iesu e avea ma ou Faaola?
Tali: Po ua e talia ea Iesu Keriso e fai ma ou Faaola? Ae le'i talia lea fesili, se'i ou faapupula atili ia te oe lona uiga moni. E tatau ona muamua e malamalama i uiga o upu nei: "Iesu Keriso", "mo oe", "Faaola".
O ai Iesu Keriso? E tele tagata ua manatu o Iesu Keriso o se tagata lelei, o se aoao sili, po'o se perofeta foi a le Atua. E moni nei manatu, ae e le pau lea. O loo molimau mai le Tusi Paia, o Iesu o le Atua lava Ia ua liu tino tagata (faitau le Ioane 1:1,14). Na maliu mai le Atua i le lalolagi Na te a'oa'o i tatou, faamalolo, faatonu, faamagalo -- ma maliu mo i tatou! O Iesu Keriso o le Atua, O Le na fausia mea uma, o Ia o le Alii silisili. Ua e taliaina ea Iesu?
O le a lea Faaola ae aisea foi ua tatou mana'omia ai se Faaola? Fai mai le Tusi Paia ua agasala ma fai amio leaga i tatou uma(Roma 3:10-18). O lea ua tatau ai mo i tatou le toasa o le Atua ma Lana faamasinoga. Ua nofosala i tatou e faavavau ina ua tatou faasagatau i le Atua o le faavavau (Roma 6:23; Revelation 20:11-15). O le mafua'aga lea ua tatou mana'omia ai se Faaola!
Na afio mai Iesu Keriso i le lalolagi e maliu e sui a'i i tatou. O le maliu o Iesu, o Ia o le Atua ua liu tino tagata, ua togiolaina ai i tatou e faavavau mai le agasala (2 Korinito 5:21). Ua totogiina e Iesu le tau o a tatou agasala (Roma 5:8). Ua faia lea ma ala ua le toe nofosala ai i tatou. O Lona toe tu mai nai e ua oti e faamaonia ai, ua lava ma totoe le taulaga na osia e Iesu e togiola a'i i tatou. O lea ua ala ai ona ta'ua Iesu o le Faaola lava Ia e toatasi (Ioane 14:6; Galuega 4:12)! Po ua e talitonu ea o Iesu o lou Faaola?
Ua e avea ea Iesu e fai ma ou Faaola? E tele tagata e manatu o le olaga Kerisiano o le to'aga lea i le lotu, o le faia o mea uma a le Ekalesia, ma le le faia o nai isi agasala. E leai. O le olaga Kerisiano moni o le iai lea o sau mafutaga va lalata ma Iesu Keriso. O le tuuina atu foi lea o lou faatuatua ma lou talitonuga atoa ia Iesu ma talia o Ia e fai ma ou Faaola. E le faaolaina oe i le faatuatua o le isi tagata. E le ona o galuega lelei foi e faamagaloina ai i tatou. E tasi lava le ala i le faaolataga, ua na o le talia lea o Iesu e fai ma faaola, talitonu i Lona maliu e togiola ai oe mai le agasala, atoa ma Lona toe tu ua maua ai e oe le ola e faavavau (Ioane 3:16). Ua e avea ea la Iesu e fai ma ou Faaola?
Afai ua e mana'o e talia nei Iesu Keriso e fai ma Faaola, faata'ita'i upu nei e te ta'utino ai i le Atua. Manatua, e le faaolaina oe i se tatalo. Ua na o lou talitonu ia Keriso e faaolaina ai oe mai au agasala. O se tatalo faigofie lea e te faamatala atu ai i le Atua lou faatuatua ia te Ia atoa ma lau faafetai ona o le faaolataga ua Ia saunia. "Le Atua e, ua ou iloa ua ou agasala ia te Oe ma ua tatau ia te a'u le faasalaga o le oti. A ua maliu Iesu Keriso ma ua nofosala o Ia ina ia ou magalo ai. Ua ou fulitua nei i le agasala ae talitonu ia te Oe mo lo'u faaolataga. Ua ou talia Iesu e fai ma o'u Faaola! Faafetai tele mo Lou alofa tunoa matagofie ma Lou faamagaloina o a'u -- o le meaalofa lea o le ola e faavavau! Amene!
Ua fai sau filifiliga ma'oti mo Keriso ina ua e faitau malamalama i itulau nei? Afai o lea, asiasi i le "Ua ou talia Iesu i le Aso lenei" o loo iai i lalo.
Toe taga'i i le itulau ua faaliliuina i le gagana Samoa
O le a le uiga o le taliaina o Iesu e avea ma ou Faaola?


text:
Otootoga e Aoao Mai Ai
O otootoga taitasi e aoao mai ai, e taulai atu i fesili atonu o i ai i talavou ma le aoaoga faavae e mafai ona fesoasoani ia i latou e maua ai tali i na fesili. O otootoga e aoao mai ai e le faapea, e faamatala auiliili atu ai mea o le a e ta’u atua ma faia pe a e aoao atu. Ua fuafuaina e fesoasoani ai ia te oe ia e iloaina le aoaoga faavae mo oe lava ia ma saunia ai e faaaofia ia talavou i ni aafiaga mamana e aoao ai. Fetuunai nei aafiaga i mea latou te fiafia i ai ma manaomia. Mafaufau i ni auala e mafai ona musuia ai i latou e galulue mo i latou lava e sailia, su’e, ma faasoa atu tali i a latou lava fesili i le talalelei.
O otootoga taitasi e aofia ai mau faasino ma sootaga i aoaoga mai perofeta soifua ma isi taitai o le Ekalesia i le taimi nei, aemaise aoaoga e tuuina mai i konafesi aoao ma sauniga aoao a Tamaitai Talavou. O nei aoaoga o loo faafouina pea lava pea ina ia mafai ai ona e fesoasoani i talavou ia aoao ai ma ola ai i fautuaga a perofeta soifua i le taimi lava e mae’a ai ona tuu mai. Toe tagai i nei otootoga mo aoaoga aupito lata mai a taitai o le Ekalesia.


text:
O le a le uiga o le Kerisiano ua fanaufouina?
Fesili: O le a le uiga o le Kerisiano ua fanaufouina?
Tali: O loo maua le tali o lea fesili i le Ioane 3:1-21. O loo talanoa Iesu Keriso ma Nikotemo, o so le au Faresaio ma o ia foi o se tasi o faipule o Iutaia. Sa alu ane Nikotemo ia Iesu i le po. Na tuu fesili foi Nikotemo ia Iesu.
A o la talanoa Iesu ma Nikotemo, sa Ia faapea atu ia te ia, "E moni, e moni, ou te fai atu ia te oe, a le toe fanau le tagata, e le mafai ona iloa e ia o le malo o le Atua. Ua fai mai Nikotemo ia te ia, E mafai ea faapefea ona fanau o le tagata ua toeaina? E mafai ea ona toe ofi i le manava o lona tina, e fanau mai ai? Ua tali atu Iesu, E moni, e moni, ou te fai atu ia te oe, afai e le fanau se tasi i le vai ma le Agaga, e le mafai ona sao o ia i le malo o le Atua. O le ua fanau mai i la le tino, o le tino lea; o le ua fanau mai foi i la le Agaga, o le agaga lea. Aua e te ofo aua na ou fai atu ia te oe, E ao ina toe fanau mai outou." (Ioane 3:3-7).
O le uiga o le "toe fanaufouina" o le "fanau mai luga". Sa iai se mana'oga tele ia Nikotemo. Ua ia mana'omia se fesuiaiga fou faaleagaga. O le ola fou po'o le fanaufouina, o le ala ua saunia e le Atua ina ia tulu'i ai le ola e faavavau i le tagata ua talitonu (2 Korinito 5:17; Tito 3:5; I Peteru 1:3; I Ioane 2:29; 3:9; 4:7; 5:1-4, 18). I le Ioane 1:12, 13 o loo ta'ua ai le "toe fanaufouina" ma le manatu e "avea ma fanau a le Atua" e ala i le talitonu o le tagata i le suafa o Iesu Keriso.
O le fesili faalemafaufau e sosoo ai, "O le a le mafuaaga e mana'omia ai e se tasi le toe fanaufouina?" Fai mai le Aposetolo o Paulo i le Efeso 2:1, "O outou foi lava o e na oti i amio leaga ma agasala..." Ma lana tusi i tagata Roma i le Roma 3:23, o loo faapea atu ai le Aposetolo, "Aua ua agasala tagata uma lava, ma ua le oo i le viiga mai le Atua." O lona uiga, e manaomia e tagata le toe fanaufouina mo le faamagaloina o agasala ma amata ai se mafutaga va lalata ma le Atua.
E faapefea la ona faataunuuina lea mea? Fai mai le Efeso e 2:8, 9: "Aua o le alofa tunoa ua faaolaina ai outou i le faatuatua; e le mai ia te outou foi lea, a o le mea ua foaiina mai e le Atua; e le ona o galuega, ina ne'i mitmita se tasi." A oo ina "faaolaina" se tasi, o lona uiga ua toe fanaufouina, ua faafouina faaleagaga, ma ua avea nei o ia ma fanau a le Atua i le aia tatau o le ua fanaufouina. O le faatuatua ia Iesu Keriso, o Le na maliu e totogi ai le tau o a tatou agasala, o le uiga moni lea o le "toe fanau" faaleagaga. "O lenei, afai o ia Keriso se tasi, o le tagata fou ia..." (2 Korinito 5:17).
Afai e te le'i talitonu lava i le Alii o Iesu Keriso e avea ma ou Faaola, pe e te le talia nei le musumusuga a le Agaga Paia i lou loto? O loo mana'omia e oe le toe fanaufouina. E te le tatalo ea le tatalo o le salamo ma avea ai oe o se tagata fou ia Keriso, i le aso? "A o i latou uma e na talia o ia, ma faatuatua i lona suafa, na ia avatu i ai o lea manuia, ia avea i latou ma fanau a le Atua. O i latou, e le o le toto na fanau ai, e le o le manao foi o le tino e le o le loto foi o le tagata, a o le Atua lava." Ioane 1:12, 13.
Afai ua e mana'o e talia nei Iesu Keriso e fai ma ou Faaola ma fanaufouina ai oe, o se tatalo faata'ita'i lea e mafai ona e faia. Manatua, e le faaolaina oe ona o se tatalo. Ua na o lou talitonu ia Keriso e faaolaina ai oe mai le agasala. O lea tatalo ua na o se ala faigofie e faailoa atu ai i le Atua lou faatuatua ia te Ia, atoa ma lau faafetai mo le faaolataga ua Ia saunia. "Le Atua e, ua iloa nei ua ou agasala ia te Oe ma ua tatau lava ia te a'u se faasalaga tele. Ae ua totogiina e Iesu Keriso la'u sala ina ia mafai ona ou faatuatua e ala ia te Ia, ma faamagaloina ai a'u. O nei lava ua ou fulitua ai i a'u agasala ae tuuina atu lo'u talitonuga atoa ia te Oe mo lo'u faaolataga. Faafetai tele mo Lou alofa tunoa matagofie ua ou magalo ai nei -- o le meaalofa o le ola e faavavau lea! Amene!
Ua fai sau filifiliga ma'oti mo Keriso ina ua e faitau malamalama i itulau nei? Afai o lea, asiasi i le "Ua ou talia Iesu i le Aso lenei" o loo iai i lalo.
Toe taga'i i le itulau ua faaliliuina i le gagana Samoa
O le a le uiga o le Kerisiano ua fanaufouina?


text:
Pe mata e o manu lalata / manu vaefa i le Lagi? E iai ni agaga o manu lalata / manu vaefa?
Fesili: Pe mata e o manu lalata / manu vaefa i le Lagi? E iai ni agaga o manu lalata / manu vaefa?
Tali: E le o iai se aoaoga faapitoa a le Tusi Paia e uiga i le iai o ni "agaga" o manu lalata / manu vaefa ae pe sao foi i latou i le lagi. Ae peita'i, e mafai ona tatou aumaia ni Upu faavae e faamalamalamaina ai lea mataupu. O loo ta'ua i le Tusi Paia o le tagata (Kenese 2:7) atoa ma manu vaefa (Kenese 1:30; 6:17; 7:15,22) o loo iai le manava o le ola. O le eseesega muamua lava O le tagata ma manu, o le tagata ua faia i le faatusa ma foliga o le Atua (Kenese 1:26-27). O manu e le'i faia i latou i le faatusa ma foliga o le Atua. Taluai ona ua faia tagata ola i le faatusa ma foliga o le Atua, o lona uiga e pei i latou o le Atua, e iai le itu faaleagaga, o le mafaufau, o lagona, ma le loto fuatia ifo - ma - loo iai foi le vaega o le tagata e ola pea i talaatu o le oti. Afai e iai agaga o manu lalata / manu vaefa po'o niisi foi tulaga, pe mata e ese foi pe faaitiitia lo latou 'taua'. A o le eseesega foi lea pe tonu e le o'o atu ai le ola o "agaga" o manu lalata / manu vaega i talaatu o le oti.
O se tasi foi itu e tau i lea fesili, e le'i faia e le Atua manu vaefa o se vaega o lana foafoaga i le Kenese. Sa faia e le Atua manu uma ma ua Ia silasila iai, ua lelei. O lea, e leai se mafua'aga e ala ai ona le iai ni manu i le lalolagi fou (Faaaliga 21:1). O le mea moni e iai manu i le taimi o le malo faa-meleniuma (Isaia 11:6; 65:25). E le mafai ona tatou iloa po'o nei manu o manu sa iai i lenei lava lalolagi. Tatou te iloa e amiotonu le Atua ma afai tatou te taunu'u i le Lagi ona tatou iloa ai lea ua tatou tutu faatasi ma Ia i Lana filifiliga e uiga i lea lava mataupu, po'o le a lava le tulaga.
Toe taga'i i le itulau ua faaliliuina i le gagana Samoa
Pe mata e o manu lalata / manu vaefa i le Lagi? E iai ni agaga o manu lalata / manu vaefa?


text:
MANANA’O NI ISI E TOE TAUVA TOGIOLA I LE TOFI
E to’atele ni isi o le atunu'u ua valavala'au atu i le kovana i luga o lana polokalama i fa'ai'uga o vaiaso, ma latou talosagaina o ia pe mafai ona toe tauva i le tofi mo le 4 tausaga o lo o soso’o nei.
E le o mautinoa pe taufa'ase'e nei vala'au aua o lea ua silafia e le atunu'u, e le toe agava'a le matua ia Togiola Tulafono ona toe tauva i le tofi kovana mo se isi nofoaiga, ona o lea ua mae'a le taimi fa'atulagaina e tatau ai ona tauva mo le tofi.
E o'o lava fo'i i ni isi sa fesiligia e le Samoa News i ni o latou finagalo, sa latou ta'ua lo latou lagolagoina o le ali'i kovana ia Togiola ina ia toe tula'i mai i le tofi kovana.
“O a’u lava ia ou te lagolagoina le ali'i kovana pe ana fa'apea e toe tula'i mai i le tofi, ua tele galuega lelei ua ia faia mo le atunu'u, ae maise lava i auala ma taligalu i ni isi o nu'u ma afio'aga, e aofia ai ma lo’u nu’u, o le molimau lea a le ali'i o Tafega mai Vatia.
E to'alua isi to'oto'o na vala'au atu i le polokalama a le ali'i kovana i le vaiaso na te'a nei, ma o la talosagaina le ali'i kovana pe mafai ona toe tauva mo le tofi.
Fai mai le isi tama matua na vala'au atu i le polokalama a le kovana, “o a’u ou te lagolagoina lava lou toe tula'i mai i le tofi Togiola, e moni lou alofa i le atunu'u ma ua va'ai fo'i le atunu'u i au galuega.”
Saunoa Togiola, “ua uma lo’u taimi, ua tatau ona ou malolo, ua o'o i le taimi ua tatau ai ona sui se isi ta'ita'i mo Amerika Samoa.”
O le amataga o le tausaga nei na fesiligia ai e ni isi o le atunu'u le kovana pe moni ua sauni e tauva mo le tofi faipule i le Konekeresi, peita'i na saunoa Togiola, e le mafai ona ia tauva mo le tofi faipule i le konekeresi, se i vagana ua mae'a lana tautua mo le tofi kovana na filifilia i ai o ia e le atunu'u.
E ui e le o toe tauva le ali'i kovana, ae ua ia fautuaina le mamalu o le au palota ina ia taofi le toe fa'alavelave i taumafaiga a isi sui tauva o lea ua taufetuli mo le tofi, atoa ai ma le taumafai e fa'avevesi taumafaiga a isi paga.
Saunoa Togiola, o le tutupu ai o uiga nei mai le atunu'u, o le a atagia atu ai i atunu'u i fafo, e le ’i matua lava Amerika Samoa i tulaga fa'avaomalo atoa ai ma le ta'ita'iina o lona malo.
Sa fa'aigoa fo'i e Togiola gaoioiga a i latou o lo o faia mea fa'aletonu i taumafaiga a isi sui tauva, o ni uiga le mafaufau o lo o faia e tagata e vaivai o latou mafaufau.
O ni isi o fa'aletonu sa matauina i ni nai vaiaso e le i mamao atu nei, o le fa'aleaga lea e ni tagata o saini a ni isi o paga tauva o lo o tutu solo i tafatafa o le alatele.